cyanic-selkie/wikianc huggingface dataset:
നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജി
എൻ‌ഐ‌ഐ 1981 ജൂൺ 24 ന്‌ പ്രൊഫ. എം‌ജി‌കെ മേനോൻ അതിന്റെ ഭരണസമിതിയുടെ ചെയർമാനായി സ്ഥാപിതമായതാണ്. 1982 ൽ എൻ‌ഐ‌ഐയുമായി ലയിപ്പിച്ച ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ (എയിംസ്) ഐ‌സി‌എം‌ആർ - ഡബ്ല്യുഎച്ച്ഒ റിസർച്ച് & ട്രെയിനിംഗ് സെന്റർ ഓഫ് ഇമ്മ്യൂണോളജിയിലാണ് ഇതിന്റെ ഉത്ഭവം. എന്നിരുന്നാലും, എൻ‌ഐ‌ഐ അതിന്റെ ഓണററി ഡയറക്ടർ പ്രൊഫ. ജി‌പി തൽവാറിന്റെ എയിംസ് ലബോറട്ടറിയിൽ നിന്ന് 1983 ൽ ജവഹർലാൽ നെഹ്‌റു യൂണിവേഴ്സിറ്റി (ജെഎൻയു) കാമ്പസിൽ നിന്ന് മാറ്റിയെടുത്ത പുതിയ കെട്ടിടം പണിയുന്നതുവരെ തുടർന്നു. ജി പി തൽവാർ ആണ് ഈ സ്ഥാപനത്തിന്റെ സ്ഥാപക ഡയറക്ടർ. ലെപ്രോസിൻ ഇന്ത്യയ്ക്കുള്ള ഇത്തരത്തിലുള്ള ആദ്യ വാക്സിൻ എൻ‌ഐ‌ഐ വികസിപ്പിച്ചെടുത്തു, ഇതിന് മൈകോബാക്ടീരിയം ഇൻഡിക്കസ് പ്രാണി എന്ന് പേരിട്ടു.
സൽസോല കാളി
2014-ൽ, മോസക്കിൻ et al. സൽസോല കാളി (= കാളി ടർഗിടം) സംരക്ഷിക്കുന്നതിനായി സൽസോല ജീനസിലേയ്ക്ക് തരംതിരിച്ചിരുന്നു. ഈ നിർദ്ദേശം അംഗീകരിക്കപ്പെട്ടാൽ, കാളിയിലെ മിക്ക ജീനസുകളും Soda Fourr എന്ന ജനുസ്സിൽപ്പെട്ട കുറച്ച് ചെറിയ അറിയപ്പെടുന്ന സ്പീഷീസുകളൊഴികെ സാൽസോലയുടെ ഭാഗമാവുകയാണ്.
അവലംബങ്ങൾ
വർഗ്ഗം:പുഷ്പങ്ങൾ വർഗ്ഗം:ലെബനോനിലെ സസ്യജാലം
സൈക്ലാമെൻ പെർസികം
പേർഷ്യൻ സൈക്ലാമെൻ ആയ സൈക്ലാമെൻ പെർസികം കിഴങ്ങുവർഗ്ഗത്തിൽപ്പെട്ട ഒരു സസ്യമാണ്. സമുദ്രനിരപ്പിൽ നിന്ന് 1,200 മീറ്റർ (3,900 അടി) വരെ ഉയരത്തിൽ വളരുന്ന ഇവ മലയിടുക്കുകളുള്ള പ്രദേശങ്ങൾ, തെക്ക്-മദ്ധ്യേ തുർക്കി മുതൽ ഇസ്രായേലിലും ജോർദാനിലും അൾജീരിയ, ടുണീഷ്യ, റോഡ്സിലെ ഗ്രീക്ക് ദ്വീപ്, കർപഥോസ്, ക്രെറ്റെ തുടങ്ങിയ സ്ഥലങ്ങളിലും കാണപ്പെടുന്നു. ഈ സ്പീഷീസിൻറെ കൾട്ടിവറുകൾ പൂന്തോട്ടക്കാരുടെ സൈക്ലാമെന്റെ കൂട്ടത്തിൽ (florist's cyclamen) സാധാരണയായി കാണപ്പെടുന്നു.
വിവിധതരം
രണ്ട് പ്രകൃതിദത്ത ഇനങ്ങളും നിരവധി പേരുകളുള്ള വ്യത്യസ്ത ഇനങ്ങളും കാണപ്പെടുന്നു. പൂവിടുമ്പോൾ, വ്യത്യസ്ത വർണ്ണദളങ്ങൾ ആണ് ലഭിക്കുന്നത്.
കൾട്ടിവറുകൾ
താഴെപ്പറയുന്നവ തെരഞ്ഞെടുത്ത കൾട്ടിവറുകൾ ആണ്. ഗ്ലാസ് കൊണ്ട് നിർമ്മിച്ച് ക്രിത്രിമമായി സൃഷ്ടിച്ച മിതോഷ്ണമേഖലയിൽ ഇവ നന്നായി വളരുന്നതാണ്: -
ഉപയോഗങ്ങൾ
സൈക്ലാമെൻ പെർസികം അർദ്ധ-വിഷമുള്ള ഇരുണ്ട-തവിട്ട് ട്യൂബറസ് റൂട്ട് ആണ്. ചില സംസ്കാരങ്ങളിൽ, കിഴങ്ങുവർഗ്ഗങ്ങൾ സോപ്പുണ്ടാക്കാൻ ഉപയോഗിച്ചിരുന്നു. മണ്ടേറ്ററി പാലസ്തീനിലെ ബെഡോയിൻസ് ജനങ്ങൾ ഇതിൻറെ ഭൂകാണ്ഡം ശേഖരിക്കാറുണ്ടായിരുന്നു. അതിനു ശേഷം അത് ഉരച്ച് ചുണ്ണാമ്പിൽ മിശ്രിതമുണ്ടാക്കി മത്സ്യം വളർത്തുന്ന തടാകങ്ങളിലും മറ്റും തളിക്കുന്നു. ഈ വിഷമുള്ള മിശ്രിതങ്ങൾ മത്സ്യക്കുഞ്ഞുങ്ങളെ ഉപരിതലത്തിലേക്ക് എത്തിക്കുകയും പിന്നീട് മത്സ്യത്തൊഴിലാളികൾക്ക് മത്സ്യങ്ങളെ ശേഖരിക്കാൻ എളുപ്പമാകുകയും ചെയ്യുന്നു. ഇരുപതാം നൂറ്റാണ്ടിന്റെ തുടക്കത്തിൽ ഉപയോഗപ്പെടുത്തിയ അത്തരം രീതികളിലുള്ള മത്സ്യബന്ധനം ബ്രിട്ടീഷ് മാൻഡേറ്റ് അധികൃതർ നിരോധിച്ചു. .
ബാഹ്യ ലിങ്കുകൾ
വർഗ്ഗം:പുഷ്പങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:മെഡിറ്ററേനിയൻ സസ്യങ്ങൾ
കെ.ഡി. യാദവ്
ഹെൽസിങ്കി ഒളിമ്പിക്‌സിൽ 57 കിലോ ഫ്രീസ്‌റ്റൈൽവിഭാഗത്തിൽ ഗുസ്തിയിൽ വെങ്കലപതക്കം നേടിയ കായികതാരമാണ് ഖസബ ദാദാസഹേബ് ജാദവ് എന്നകെ.ഡി .ജാദവ് (ജ: ജനുവരി 15, 1926 –മ: ഓഗസ്റ്റ് 14, 1984) ദക്ഷിണ മഹാരാഷ്ട്രയിലെ കരാഡ്(സത്താറ) എന്ന ഗ്രാമത്തിൽ  ഒരു ദലിത് കുടുംബത്തിൽ ദാദാസഹേബ് ജാദവിന്റെ അഞ്ച് മക്കളിൽ ഏറ്റവും ഇളയ ആളായി ആണ് അദ്ദേഹം ജനിച്ചത്.കരാഡിലായിരുന്നു സ്ക്കൂൾ വിദ്യാഭ്യാസം. ജാദവിന്റെ അച്ഛനും പിതൃസഹോദരൻമാരുമൊക്കെ ഗുസ്തിയിൽ താത്പര്യമുള്ളവരായിരുന്നു.
മത്സരരംഗത്ത്
ഇന്റർകൊളീജിയറ്റ് ചാമ്പ്യനായ ജാദവിന് 1948ൽ ലഖ്‌നൌവിൽ നടന്ന ദേശീയ ഗെയിംസിൽ മത്സരിക്കാൻ അവസരം ലഭിക്കുകയുണ്ടായി. അന്നത്തെ ദേശീയ ഗുസ്തി ചാമ്പ്യനായിരുന്ന ബംഗാളിന്റെ നിരഞ്ജൻദാസിനെ തറപറ്റിച്ച പ്രകടനം, ജാദവിന് ഇരുപത്തിമൂന്നാം വയസ്സിൽ വയസ്സിൽ ലണ്ടൻ ഒളിമ്പിക്‌സിലേക്കുള്ള വഴി തുറന്നുകൊടുത്തു.പോക്കറ്റ് ഡയനമോ എന്ന വിളിപ്പേരു കിട്ടിയ കെ ഡി ജാദവ്  മുന്തിയ പരിശീലനസൗകര്യങ്ങളും അവസരങ്ങളും ഉണ്ടായിരുന്നെങ്കിൽ ഹെൽസിങ്കിയിലെ തന്റെ നേട്ടത്തിന് മാറ്റുകൂടുമായിരുന്നെന്ന് അഭിപ്രായപ്പെടുകയുണ്ടായി.
ദിനകർ മഷ്നു സാലുങ്കെ
ഒരു രോഗപ്രതിരോധശാസ്ത്രജ്ഞനും ഘടനാപരമായ ബയോളജിസ്റ്റുമാണ് ദിനകർ മഷ്നു സാലുങ്കെ. ഇപ്പോൾ ന്യൂഡൽഹിയിലെ ഇന്റർനാഷണൽ സെന്റർ ഫോർ ജനിറ്റിക് എഞ്ചിനീയറിംഗ് ആൻഡ് ബയോടെക്നോളജി (ICGEB) ഡയറക്ടറാണ്. നേരത്തേ ബയോടെക്നോളജി വകുപ്പും (ഇന്ത്യ) യുനെസ്കോയും സംയുക്തമായി ഫരീദാബാദിൽ പുതുതായി രൂപീകരിച്ച ഒരു സ്ഥാപനമായ റീജിയണൽ സെന്റർ ഓഫ് ബയോടെക്നോളജിയുടെ (RCB) എക്സിക്യൂട്ടീവ് ഡയറക്ടർ ആയിരുന്നു. ബയോളജിക്കൽ സയൻസസ് വിഭാഗത്തിൽ (2000 വർഷം) ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം കൂടാതെ ഇന്ത്യയിലെ എല്ലാ പ്രമുഖ സയൻസ് അക്കാദമികളുടെ ഫെലോഷിപ്പും ഇദ്ദേഹം നേടിയിട്ടുണ്ട്.
വിദ്യാഭ്യാസവും വ്യക്തിജീവിതവും
ഇന്ത്യയിലെ കർണാടകയിലെ ബെൽഗാമിലാണ് സലുങ്കെ ജനിച്ച് വളർന്നത്. ഫിസിക്സ്, മാത്തമാറ്റിക്സ്, സ്റ്റാറ്റിസ്റ്റിക്സ് (1976) വിഷയങ്ങളിൽ ബി.എസ്സി നേടി. എം.എസ്സി. ഭൗതികശാസ്ത്രത്തിൽ (1978) ധാർവാഡിലെ കർണാടക സർവകലാശാലയിൽ നിന്ന്. ഫസ്റ്റ് ക്ലാസ് ഡിസ്റ്റിങ്ങ്‌ഷനോടെ എംഎസ്‌സി പൂർത്തിയാക്കിയ ശേഷം അദ്ദേഹം പ്രൊഫ. എം.വിജയന്റെയടുക്കൽ പി.എച്ച്.ഡി.യ്ക്കായി ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ മോളിക്യുലർ ബയോഫിസിക്‌സ് യൂണിറ്റിൽ ചേർന്നു. അമേരിക്കൻ ഐക്യനാടുകളിലെ മസാച്യുസെറ്റ്സിലെ വാൾത്താമിലെ ബ്രാൻഡീസ് സർവകലാശാലയിൽ അദ്ദേഹം പോസ്റ്റ്ഡോക്ടറൽ ഗവേഷണം നടത്തി (വർഷം 1985-88).
സലൂങ്കെ മാധുരിയെ വിവാഹം കഴിച്ചു, ദമ്പതികൾക്ക് ഒരു മകളുണ്ട്. അവർ ദില്ലിയിൽ താമസിക്കുന്നു.
പ്രൊഫഷണൽ കരിയർ
1988 ൽ ദില്ലിയിലെ നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ (എൻഐഐ) ദില്ലിയിലെ (എൻഐഐ) ജോലി ചെയ്തു. നവംബർ 2015 മുതൽ ഡോ. സാലുങ്കെ ഇന്റർനാഷണൽ സെന്റർ ഫോർ ജനിറ്റിക് എഞ്ചിനീയറിംഗ് ആൻഡ് ബയോടെക്നോളജിയിൽ അതിന്റെ ഡയറക്ടറായി സേവനം ചെയ്തുവരുന്നു. മുമ്പ് അദ്ദേഹം പുതിയ എക്സിക്യൂട്ടീവ് ഡയറക്ടറായി (2010-2015 വർഷം) വിദ്യാഭ്യാസ, പരിശീലന, ഗവേഷണ സ്ഥാപനമായ പുതുതായി സ്ഥാപിച്ച റീജിയണൽ സെന്റർ ഫോർ ബയോടെക്നോളജിക്ക് നേതൃത്വം നൽകി. ദില്ലിയിലെ ട്രാൻസ്ലേഷൻ ഹെൽത്ത് സയൻസ് ആൻഡ് ടെക്നോളജി ഇൻസ്റ്റിറ്റ്യൂട്ടിന്റെ (ടിഎച്ച്എസ്ടിഐ) എക്സിക്യൂട്ടീവ് ഡയറക്ടറായും (അധിക ചാർജ്) സേവനമനുഷ്ഠിച്ചിട്ടുണ്ട് (2010-2011 വർഷം). 3 പതിറ്റാണ്ടിലേറെയായി, രോഗപ്രതിരോധ തിരിച്ചറിയൽ, മോളിക്യുലർ മിമിക്രി, അലർജി എന്നിവയുടെ ഘടനാപരമായ ബയോളജി ഉൾപ്പെടുന്ന രോഗപ്രതിരോധ മേഖലയിൽ അദ്ദേഹം വ്യാപകമായി പ്രവർത്തിച്ചിട്ടുണ്ട്.
അവാർഡുകളും അംഗീകാരങ്ങളും
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിൽ (സി‌എസ്‌ഐ‌ആർ) നിന്ന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം (കാറ്റഗറി-ബയോളജിക്കൽ സയൻസസ്, വർഷം 2000) സലുങ്കെയ്ക്ക് ലഭിച്ചു. ഇന്ത്യയിലെ 3 പ്രമുഖ സയൻസ് അക്കാദമികളിലും അദ്ദേഹം ഫെലോയാണ്. ഇന്ത്യൻ അക്കാദമി ഓഫ് സയൻസസ് (ഐ‌എ‌എസ്), ബാംഗ്ലൂർ; ഇന്ത്യൻ നാഷണൽ സയൻസ് അക്കാദമി (INSA), ദില്ലി; നാഷണൽ അക്കാദമി ഓഫ് സയൻസസ്, ഇന്ത്യ (നാസി), അലഹബാദ്. വേൾഡ് അക്കാദമി ഓഫ് സയൻസസിന്റെ (TWAS) ഫെലോ ആയി അദ്ദേഹം അടുത്തിടെ തിരഞ്ഞെടുക്കപ്പെട്ടു.
മറ്റ് നേട്ടങ്ങളിൽ GN രാമചന്ദ്രൻ നിന്നും ബയോളജിക്കൽ സയൻസ് ആൻഡ് ടെക്നോളജി ഫോർ എക്സലൻസ് ഗോൾഡ് മെഡൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച്, ഇന്ത്യ കൗൺസിൽ എന്നിവ ഉൾപ്പെടുന്നു.(2011)
അവലംബം
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
തിരൂർ റെയിൽവേ സ്റ്റേഷൻ
മലപ്പുറം ജില്ലയിലെ ഏറ്റവും പ്രധാനപ്പെട്ട റെയിൽവേ സ്റ്റേഷൻ ആണ് തിരൂർ റെയിൽവേ സ്റ്റേഷൻ. തിരൂർ റെയിൽവെ സ്റ്റേഷന് ചരിത്രത്തിൽ ഉന്നതമായ സ്ഥാനമുണ്ട്. കേരളത്തിലെ ആദ്യ റെയിൽവെ ലെയ്ൻ തിരൂർ ബേപ്പൂർ പാതയാണ്. . .മലപ്പുറം ജില്ലയിലെ പ്രധാന റെയിൽവേ സ്റ്റേഷൻ ആയിട്ട്പോലും ഒരുപാട് ട്രെയിനുകൾക്ക് ഇവിടെ സ്റ്റോപ്പ്‌ ഇല്ല .ഇവിടെ നിന്ന് ഇന്ത്യയിലെ പ്രധാനഗരങ്ങളായ ഡൽഹി, മുംബൈ, ചെന്നൈ, തിരുവനന്തപുരം, കൊച്ചി, കോയമ്പത്തൂർ, ജയ്പൂർ, പുണെ എന്നിവിടങ്ങിലേക്ക് തീവണ്ടികൾ ലഭ്യമാണ്.
എത്തിച്ചേരാം
ബസ്‌ സ്റ്റാൻഡിൽ നിന്ന് 200 മീറ്റർ അകലെയാണ് റെയിൽവേ സ്റ്റേഷൻ. ഇവിടെ നിന്ന് കോഴിക്കോട് ,മലപ്പുറം ,കൂറ്റിപുറം ,പൊന്നാനി ,ഗുരുവായൂർ ,പരപനങ്ങാടി ,തൃശൂർ, എറണാകുളം, ആലപ്പുഴ, തിരുവനന്തപുരം, തുടങ്ങിയ സ്ഥലങ്ങളിലേക്ക് നിരവധി ബസുകൾ ലഭ്യമാണ്. കോട്ടക്കൽ ആര്യവൈദ്യശാല, ചമ്രവട്ടം അയ്യപ്പക്ഷേത്രം, ബി.പി അങ്ങാടി ജാറം, പടിഞ്ഞാറെക്കര ബീച്ച് എന്നിവടങ്ങളിലേക്കും തിരൂരിൽ നിന്നും ബസ് സർവ്വീസുകളുണ്ട്.
References
{{ {{commons category|Tirur railway station}}
വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ
തോമാ ധർമ്മോ
പുരാതന പൗരസ്ത്യ സഭ യുടെ സ്ഥാപക പരമാധ്യക്ഷൻ ആയിരുന്നു മാർ തോമാ ധർമോ. ഇന്ത്യയിലെ കൽദായ സുറിയാനി സഭ യുടെ മെത്രാപ്പോലീത്ത സ്ഥാനവും ഇദ്ദേഹം വഹിച്ചിട്ടുണ്ട്. കിഴക്കിന്റെ സഭ യിൽ നിലനിന്നിരുന്ന കുടുംബവാഴ്ച, ആരാധനാക്രമ പഞ്ചാംഗത്തിന്റെ പരിഷ്കരണം, എന്നിവ എതിർത്ത അദ്ദേഹം ഇറാഖി ഭരണകൂടത്തിന്റെ പിന്തുണയോടെ കാതോലിക്കോസ്-പാത്രിയർക്കീസ് ആയി സ്ഥാനമേൽക്കുകയായിരുന്നു.
ആദ്യകാല ജീവിതം
ഒട്ടോമൻ തുർക്കി യിലെ ഉർമ്മിയ പട്ടണത്തിന് സമീപത്തുള്ള ഐയേൽ എന്ന ഗ്രാമത്തിൽ ഏലീഷാ-ശിറിൻ ധർമ്മോ ദമ്പതികളുടെ പത്തുമക്കളിൽ ആറാമത്തെയാളായി 1904 സെപ്റ്റംബർ 21ന് മൻസൂർ ജനിച്ചു. ചെറുപ്പം മുതൽക്കേ മതവിശ്വാസകാര്യങ്ങളിലും സന്യാസത്തിലും തത്പരനായിരുന്നു അദ്ദേഹം. ആറുവയസ്സ് മുതൽ ഗ്രാമത്തിൽ കിഴക്കിന്റെ സഭ യിൽ ഉൾപ്പെട്ട മാർ യൗനാൻ ഇടവകയിലെ ദാവീദ് എന്ന വൈദികന്റെ പ്രോത്സാഹനത്തോടെ സഭയുമായി അദ്ദേഹം കൂടുതൽ അടുത്തു. അക്കാലത്താണ് ഒന്നാം ലോകമഹായുദ്ധം പൊട്ടിപ്പുറപ്പെട്ടത്. യുദ്ധത്തിൽ ഒട്ടോമൻ തുർക്കിയിലെ ക്രൈസ്തവർ പൊതുവേ ബ്രിട്ടൺ, റഷ്യ എന്നീ രാജ്യങ്ങളുൾപ്പെട്ട സഖ്യകക്ഷികളെയാണ് പിന്തുണച്ചത്. ഇത് കേന്ദ്രീയശക്തികളിൽപ്പെട്ട ഒട്ടോമൻ തുർക്കിയെ വല്ലാതെ ചൊടിപ്പിച്ചു. യുദ്ധത്തിൽ പരാജയപ്പെട്ടെങ്കിലും ന്യൂനപക്ഷ മതവിഭാഗമായ ക്രൈസ്തവർക്കെതിരെയുള്ള അതിക്രമങ്ങൾ വർദ്ധിപ്പിക്കുന്നതിൽനിന്ന് തുർക്കികൾ പിന്നോട്ട് പോയില്ല. അതേസമയം ബ്രിട്ടീഷുകാർ ഉൾപ്പെടെയുള്ളവരിൽ നിന്ന് പ്രതീക്ഷിച്ച പിന്തുണയും സംരക്ഷണവും ക്രൈസ്തവർക്ക് കിട്ടിയതുമില്ല. അർമ്മേനിയൻ, ആസ്സീറിയൻ, ഗ്രീക്ക് വംശഹത്യകൾ അക്കാലത്ത് നടമാടി. കിഴക്കിന്റെ സഭയുടെ അന്നത്തെ പാത്രിയർക്കീസ് ശിമെയോൻ 19ാമൻ ബെന്യാമിൻ ക്രൂരമായി കൊല്ലപ്പെട്ടു. ഇതിനുപുറമെ ആയിരക്കണക്കിന് ആളുകൾ കൂട്ടക്കൊല ചെയ്യപ്പെടുകയും ചെയ്തു. അവശേഷിച്ചവർ ബാഗ്ദാദിന് അടുത്തുള്ള ബഖൂബാ അഭയാർത്ഥി ക്യാമ്പുകളിൽ അഭയംതേടി. 1919ൽ ഗ്രാമത്തിലെ മറ്റ് ആൾക്കാരോടൊപ്പം മൻസൂറും അഭയാർത്ഥി ക്യാമ്പിൽ എത്തിച്ചേർന്നു. ഈ കലുഷിതമായ അന്തരീക്ഷത്തിലാണ് മൻസൂറിന്റെ ബാല്യകാലം കടന്നുപോയത്.
മാർ തിമോത്തിയോസുമായുള്ള സമ്പർക്കം
അഭയാർത്ഥികളായി എത്തിയ ക്രൈസ്തവരുടെ പുനരധിവാസം നടപ്പാക്കാൻ വേണ്ടി ഇന്ത്യയിൽ നിന്ന് അബിമലേക്ക് തിമോത്തിയോസ് മെത്രാപ്പോലീത്ത 1919ൽ ബാഗ്ദാദിൽ ഏതാനും കാലം പ്രവർത്തിച്ചിരുന്നു. കിഴക്കിന്റെ സഭയുടെ പാത്രിയർക്കീസായിരുന്ന ശിമെയോൻ 20ാമൻ പൗലോസിന്റെ മരണത്തെ തുടർന്ന് ശിമെയോൻ 21ാമൻ എന്ന പേരിൽ പുതിയ പാത്രിയർക്കീസ് ആയി 12 വയസ്സുകാരനായ അദ്ദേഹത്തിൻറെ അനന്തരവൻ വാഴിക്കപ്പെട്ടു. പുതിയ പാത്രിയാർക്കീസിന്റെ അമ്മാവൻ ആയിരുന്ന യൗസേപ്പ് ഖനാനീശോ മെത്രാപ്പോലീത്തയാണ് ഈ സ്ഥാനാരോഹണത്തിന് നേതൃത്വം കൊടുത്തത്. പക്ഷേ ഇത് തിമോത്തിയോസിന്റെ അംഗീകാരം കൂടാതെയാണ് നടന്നത്. ഖനാനീശോയേക്കാൾ പ്രായം കൊണ്ടും സ്ഥാനലബ്ദിയുടെ മുൻഗണന കൊണ്ടും മുതിർന്ന ആളായിരുന്ന തിമോത്തിയോസ് ഇതിൽ പ്രതിഷേധിച്ചു. സഭാംഗങ്ങൾ വലിയ പ്രതിസന്ധി നേരിട്ടുകൊണ്ടിരിക്കുന്ന കാലത്ത് പ്രാർത്ഥനകൾ ചൊല്ലാൻ പോലും അറിയാത്ത ഒരു ബാലനെ കുടുംബ മഹിമ ഒന്നിന്റെ പേരിൽ മാത്രം സഭയുടെ പരമാധ്യക്ഷസ്ഥാനത്തേക്ക് തിരഞ്ഞെടുത്തത് അദ്ദേഹത്തെ വല്ലാതെ ചൊടിപ്പിച്ചു. ഇതിനെ തുടർന്ന് ഇന്ത്യയിൽ നിന്ന് അദ്ദേഹം വീണ്ടും ബാഗ്ദാദിലേക്ക് വന്നു. അദ്ദേഹത്തെ തണുപ്പിക്കുന്നതിന് വേണ്ടി യൗസേപ്പ് ഖനാനീശോയും പാത്രിയർക്കീസിന്റെ കുടുംബത്തിലെ പ്രമുഖയായ സുർമയും അദ്ദേഹവുമായി ഒരു ഒത്തുതീർപ്പിലെത്തി. അതിൻപ്രകാരം പാത്രിയാർക്കീസിന് പ്രായപൂർത്തിയാകുന്നത് വരെ സഭാ ഭരണം മാർ തിമോത്തിയോസിനെ ഭരമേൽപ്പിച്ചു. ഇതിനു ശേഷം മൊസൂളിൽ എത്തിയ മാർ തിമോത്തിയോസിൽ നിന്ന് 1921 മെയ് 15നെ മൻസൂർ ധർമ്മോ ശെമ്മാശൻ പട്ടം സ്വീകരിച്ചു. മൻസൂർ അവിടെ സുറിയാനി പണ്ഡിതനായ ജോസഫ് കെല്ലൈത സ്ഥാപിച്ച അസ്സീറിയൻ വിദ്യാലയത്തിൽ ചേർന്നു. അവിടെ വെച്ച് അദ്ദേഹം അച്ചടിയും അഭ്യസിച്ചു. രണ്ട് വർഷത്തിന് ശേഷം അതേ വിദ്യാലയത്തിൽ അദ്ധ്യാപകനായി ചേർന്നു. ഇതോടൊപ്പം കെല്ലൈത സ്ഥാപിച്ച അസ്സീറിയൻ അച്ചടിശാലയിലും അദ്ദേഹം പ്രവർത്തിച്ചു. 1926ൽ അദ്ദേഹം സ്വദേശത്തേക്ക് മടങ്ങി പോയി. അവിടെ മൂന്ന് വർഷം പ്രവർത്തിച്ചശേഷം മറ്റൊരു ഗ്രാമത്തിലേക്ക് മാറി അവിടെ ഏഴ് വർഷം പ്രവർത്തിച്ചു. ഇക്കാലമത്രയും ബാഗ്ദാദിലെ മെത്രാപ്പോലീത്തയായ യൗസേപ്പ് ഖനാനീശോയുമായും ഫിലിപ്പോസ് എന്ന വൈദികനുമായും (പിന്നീട് ബിഷപ്പ്) അടുത്ത ബന്ധം പുലർത്തിയിരുന്നു. 1927ൽ മാർ തിമോത്തിയോസ് വീണ്ടും മൊസൂളിൽ എത്തി. അവിടെ വെച്ച് ജോസഫ് കെല്ലൈതയെ വൈദികനായി അദ്ദേഹം വാഴിച്ചു. പാത്രിയർക്കീസും കുടുംബവും ഇക്കാലത്ത് അദ്ദേഹത്തെ വീണ്ടും ഉപദ്രവിക്കാൻ ആരംഭിക്കുകയും അദ്ദേഹം വാഴിച്ച വൈദികനെ ഉടനെ സ്ഥാനത്ത് നിന്ന് മാറ്റുകയും ചെയ്തു. ഇതിനെതിരെ മാർ തിമോത്തിയോസ് ശക്തമായി പ്രതികരിക്കുകയും ചെയ്തു.
സിറിയയിൽ
1932ൽ ബ്രിട്ടീഷുകാർ ഇറാഖിൽ നിന്ന് ഒഴിയാൻ തുടങ്ങി. ഇത് അസ്സീറിയൻ ക്രൈസ്തവരുടെ നില കൂടുതൽ പ്രതിസന്ധിയിൽ ആക്കി. 1933ൽ സിമേലിൽ അവർക്ക് എതിരെ കലാപവും കൂട്ടക്കുരുതിയും ഉണ്ടായി. ഇതിനേത്തുടർന്ന് പാത്രിയർക്കീസിനടക്കം നാടുവിടേണ്ടതായി വന്നു. ജനങ്ങൾ സിറിയയിൽ അഭയം തേടി. 1936ൽ സിറിയയിലെ ഖാബോർ നദീ തീരത്ത് കുറേ ആൾക്കാരോടൊപ്പം മൻസൂറും പോയി താമസമാക്കി. അവിടെ അദ്ദേഹം അവരുടെ കാര്യങ്ങൾ നോക്കി അവരുടെ ഇഷ്ടം നേടിയെടുത്ത് അവരുടെ നേതാവായി. ഇതിനുപുറമേ ടെൽ-ഷമ്രാൻ, ടെൽ ജിസ്ര തുടങ്ങിയ സ്ഥലങ്ങളിലും അദ്ദേഹം അസ്സീറിയൻ ക്രൈസ്തവർക്ക് താമസസൗകര്യങ്ങൾ ഒരുക്കാൻ നേതൃത്വം കൊടുത്തു. അവിടെ അദ്ദേഹം മുന്തിരി, പരുത്തി എന്നിവയുടെ കൃഷിയും ആരംഭിച്ചു. സിറിയയിലും ഇറാഖിലുമുള്ള വളരെയധികം അസ്സീറിയൻ ക്രൈസ്തവർ മൻസൂറിനെ സ്നേഹിച്ചിരുന്നു.
സഭയുടെ നേതൃനിരയിലേക്ക്
സിറിയയിൽ അക്കാലത്ത് അസ്സീറിയൻ ക്രൈസ്തവർക്ക് ബിഷപ്പുമാർ ആരും ഉണ്ടായിരുന്നില്ല. പാത്രിയർക്കീസിന്റെ വിശ്വസ്തനായിരുന്ന മാലിക്ക് യാക്കോബ് ഇസ്മായിൽ ആയിരുന്നു അവിടെ അവരുടെ നേതാവ്. അദ്ദേഹത്തിന് എതിരാളിയായി മാലിക്ക് ലോക്കോ ബാദവിയും ഉണ്ടായിരുന്നു. മൻസൂർ ധർമ്മോ മാലിക് യാക്കോബ് ഇസ്മായിലിന്റെ ഒപ്പം നിലയുറപ്പിച്ചു. 1945ൽ ഇന്ത്യയിലെ അതിരൂപതയിൽ മാർ അബിമലേക്ക് തിമോത്തിയോസ് അന്തരിച്ച ഒഴിവിലേക്ക് മെത്രാപ്പോലീത്തയായി മൻസൂർ ധർമ്മോയെ നിയമിക്കാൻ സഭാ നേതൃത്വം തീരുമാനിച്ചു. അക്കാലത്ത് അസ്സീറിയൻ പാത്രിയർക്കീസ് അഭയാർത്ഥികളായ വിശ്വാസികളോടൊപ്പം അമേരിക്കയിലായിരുന്നു കഴിഞ്ഞിരുന്നത്.
1952 ഫെബ്രുവരിയിൽ അദ്ദേഹം അമേരിക്കയിലേക്ക് പോയി. ഐക്യനാടുകളിലെ അസ്സീറിയൻ ഇടവകകൾ മൻസൂർ ധർമ്മോ സന്ദർശിച്ചു. 1952 മാർച്ച് 23ാം തീയ്യതി പാത്രിയർക്കീസ് ചിക്കാഗോയിൽ വെച്ച് അദ്ദേഹത്തെ വൈദികനായും തുടർന്ന് കോറപ്പിസ്കോപ്പയായും അർക്കദിയാക്കോനായും വാഴിച്ചു. വേറെ രണ്ട് പേരുകൂടി അന്ന് വൈദിക പട്ടം സ്വീകരിച്ചിരുന്നു. അവിടെ വെച്ച് മൻസൂർ ധർമ്മോയെ പാത്രിയർക്കീസ് ശിമയോൻ ഇന്ത്യയുടെ ഭാവി അസ്സീറിയൻ മെത്രാപ്പോലീത്തയായി പ്രഖ്യാപിച്ചു. ഇതിനെ തുടർന്ന് മൻസൂർ മാർത്തോമ എന്ന പേര് സ്വീകരിച്ചു. 1952 മെയ് 4ന് കാലിഫോർണിയയിലെ ടർലോക്കിലുള്ള മാർ അദ്ദായി അസ്സീറിയൻ പള്ളിയിൽ വെച്ച് പാത്രിയർക്കീസ് അദ്ദേഹത്തെ അപ്പിസ്കോപ്പയായും മെത്രാപ്പോലീത്തയായും വാഴിച്ചു. ഇന്ത്യയിൽ നിന്ന് അടക്കമുള്ള പ്രതിനിധികൾ ചടങ്ങിൽ പങ്കെടുത്തു. അമേരിക്കൻ മണ്ണിൽ പൗരസ്ത്യ സുറിയാനി ക്രമത്തിൽ നടക്കുന്ന ആദ്യ മെത്രാഭിഷേകം ആയിരുന്നു അത് പാത്രിയർക്കീസ് ശിമെയോൻ 21ാമൻ നടത്തിയ ആദ്യ മെത്രാഭിഷേകവും അതായിരുന്നു.
ഇന്ത്യയിൽ
1952 ജൂൺ 17ന് മാർ തോമാ ധർമ്മോ ബോംബെ അന്താരാഷ്ട്ര വിമാനത്താവളത്തിൽ വന്നിറങ്ങി. പൗരപ്രമുഖരും സഭാംഗങ്ങളും അടങ്ങുന്ന ഒരു വലിയ നിര അദ്ദേഹത്തെ സ്വീകരിക്കാൻ അവിടെ ഉണ്ടായിരുന്നു. തുടർന്ന് അദ്ദേഹം അവിടെ പല സ്വീകരണ ചടങ്ങുകളിലും പങ്കെടുത്തു. 20ാം തീയ്യതി വരെ ബോംബെയിൽ കഴിഞ്ഞശേഷം അദ്ദേഹം ട്രെയിൻ വഴി സഭാ ആസ്ഥാനമായ തൃശ്ശൂരിലേക്ക് യാത്രയായി. ഷോർണൂറിൽ ട്രെയിനിറങ്ങിയ അദ്ദേഹം തൃശ്ശൂരിലേക്ക് കാറിൽ യാത്ര ചെയ്ത് എത്തിച്ചേർന്നു. രണ്ടിടങ്ങളിലും അദ്ദേഹത്തിന് വലിയ സ്വീകരണങ്ങൾ ലഭിച്ചു. 22ാം തീയതി തൃശ്ശൂരിൽ എത്തിച്ചേർന്ന അദ്ദേഹത്തിന് വലിയ വരവേൽപ്പാണ് സഭാ അംഗങ്ങളും പൊതുജനങ്ങളും നൽകിയത്. തൃശ്ശൂരിലെ മർത്തമറിയം വലിയ പള്ളിയിൽ എത്തിച്ചേർന്ന അദ്ദേഹം മാർ തിമോത്തെയോസിന്റെ കബറടത്തിൽ ആദരവർപ്പിച്ച ശേഷം അദ്ദേഹത്തിന്റെ ഓർമ്മകൾ പങ്കുവെച്ച് വിതുമ്പി. രാത്രി തിരുകൊച്ചി സംസ്ഥാനത്തെ മന്ത്രിമാരുടെയും മുഖ്യന്യായാധിപൻ ഉൾപ്പെടെയുള്ള മൂന്ന് ഹൈക്കോടതി ന്യായാധിപന്മാരുടെയും സാന്നിധ്യത്തിൽ അദ്ദേഹത്തിന് വലിയ ഒരു സ്വീകരണ സമ്മേളനം നടന്നു. 29ാം തീയ്യതി ഞായറാഴ്ച മാർ തോമാ മെത്രാപ്പോലീത്ത വിശുദ്ധ കുർബാന യ്ക്ക് കാർമ്മികത്വം വഹിച്ചു. ആറായിരത്തിലധികം ആളുകൾ അതിൽ പങ്കുചേർന്നു.
കേരളത്തിലെ സഭാഭരണം
കേരളത്തിൽ എത്തിയ മാർ തോമാ ധർമ്മോയ്ക്ക് സഭാഭരണത്തിൽ വലിയ കടമ്പകൾ ഏറെ ഉണ്ടായിരുന്നു. കൽദായ സുറിയാനി സഭയിലെ വിശ്വാസികളുമായി ഇടപഴകാൻ ഭാഷ ഒരു വലിയ തടസ്സമായി. അതുകൊണ്ട് അദ്ദേഹം മലയാളവും ഇംഗ്ലീഷും പഠിക്കാൻ കഠിനമായി പരിശ്രമിച്ചിരുന്നു. മലയാളത്തിൽ വലിയ പുരോഗതി ഉണ്ടാക്കാൻ ആയില്ലെങ്കിലും ഇംഗ്ലീഷ് സ്വായത്തമാക്കാൻ അദ്ദേഹത്തിന് കഴിഞ്ഞു. മുൻഗാമിയായ മാർ അബിമലേക്ക് തിമോത്തിയോസ് മെത്രാപ്പോലീത്തയും പാത്രിയർക്കീസ് ഏശായി ശിമെയോനും തമ്മിൽ ഉണ്ടായിരുന്ന കലഹം കാരണം കൽദായ സുറിയാനി സഭയിൽ അക്കാലത്ത് രണ്ട് വിഭാഗങ്ങളായി തിരിഞ്ഞ് കലഹം പതിവായിരുന്നു. സഭയിലെ ഭിന്നത പരിഹരിക്കാനുള്ള തോമാ ധർമ്മോയുടെ പരിശ്രമങ്ങളോട് ഇരുവിഭാഗവും സഹകരിച്ചു. മാർ തിമോത്തിയോസിന്റെ മരണശേഷം 1945 മുതൽ 1952വരെയുള്ള ഏഴുവർഷം സഭയ്ക്ക് മെത്രാപ്പോലീത്ത ഇല്ലായിരുന്നു. ഇതുകാരണം സഭയിൽ അച്ചടക്കരാഹിത്യവും ഭരണപരമായ പ്രശ്നങ്ങളും പതിവായിരുന്നു. സഭയിലെ ഭരണപരമായ പ്രശ്നങ്ങൾ പരിഹരിക്കാനായി ഒരു സഭാ ഭരണഘടന രൂപീകരിക്കാൻ അദ്ദേഹം പ്രത്യേകം ശ്രദ്ധിച്ചു. സഭാ ഭരണത്തിന് പൊതുയോഗ സംവിധാനം ഒഴിവാക്കി പകരം ഇടവകകളിൽ നിന്നും തിരഞ്ഞെടുക്കപ്പെട്ട ജനപ്രതിനിധികൾ അടങ്ങിയ സമിതിയെ നിയോഗിച്ചു. വലിയ യോഗങ്ങളിൽ ഉണ്ടായിരുന്ന അച്ചടക്കരാഹിത്യമാണ് അദ്ദേഹത്തെ ഇതിന് പ്രേരിപ്പിച്ചത്. ഭരണഘടനാ നിർമ്മാണത്തിന് ഒരു പ്രത്യേക സമിതി അദ്ദേഹം രൂപീകരിച്ചു. നിരവധി ചർച്ചകൾക്കും കൂടിയാലോചനകൾക്കും ശേഷം ഭരണക്രമം എന്ന പേരിൽ ഒരു ഭരണഘടന അദ്ദേഹം തയ്യാറാക്കി. വർഷത്തിൽ ചിലപ്പോൾ തൃശ്ശൂരിലെ തന്റെ തിരിക്കേറിയ ജീവിതത്തിൽ നിന്ന് പിൻവാങ്ങി കുന്നൂറിൽ ചെന്ന് താമസിക്കാൻ അദ്ദേഹം പ്രത്യേകം താത്പര്യം കാണിച്ചിരുന്നു. തൃശ്ശൂരിലെ അസഹ്യമായ ചൂടും ഇതിന് അദ്ദേഹത്തെ പ്രേരിപ്പിച്ചു.
വൈദികർക്കായി ഒരു സമിതിയും അദ്ദേഹം രൂപീകരിച്ചു. വൈദികരുടയും ശെമ്മാശൻമാരുടെയും കുറവ് പരിഹരിക്കാൻ 1954 ജനുവരി 10ന് അഞ്ച് പുതിയ വൈദികരെയും ഏഴു ശെമ്മാശന്മാരെയും അദ്ദേഹം വാഴിച്ചു. തുടർന്ന് ആറുതവണ കൂടി ഇത്തരത്തിൽ പുരോഹിത അഭിഷേകങ്ങൾ അദ്ദേഹം നടത്തി. വൈദികരുടെ അംഗസംഖ്യ വർദ്ധിച്ചതോടെ 1955ൽ ബാഗ്ദാദിൽ നിന്ന് ഒരു സുറിയാനി മല്പാനെ അദ്ദേഹം ക്ഷണിച്ചു വരുത്തി. 1956ൽ സഭാംഗങ്ങളുടെ പിന്തുണയോടെ ഒരു സെമിനാരിയും അദ്ദേഹം തുടങ്ങി. ഇതുകൂടാതെ തിരൂർ, തൃശ്ശൂർ, അഞ്ചേരി, പീച്ചി, പുത്തൂർ, മരൂട്ടിച്ചാൽ, കൊച്ചി എന്നിവിടങ്ങളിലായി സഭയ്ക്ക് എട്ട് പുതിയ പള്ളികൾ അദ്ദേഹം പണികഴിപ്പിച്ചു. 1962ൽ മാർ തിമോത്തിയോസിന്റെ പേരിൽ ഒരു അനാഥാലയവും അദ്ദേഹം സ്ഥാപിച്ചു. 4000 പേജുകൾ അടങ്ങിയ ഒരു ഹുദ്രാ പ്രാർത്ഥനാ ഗ്രന്ഥം സുറിയാനി ഭാഷയിൽ അദ്ദേഹം അച്ചടിച്ചിറക്കി. ഇതിനുപുറമെ മറ്റ് പല പുസ്തകങ്ങളും അദ്ദേഹം പ്രസിദ്ധീകരിച്ചു.
ഭിന്നതയുടെ തുടക്കം
അസ്സീറിയൻ യൂത്ത് അസോസിയേഷൻ എന്ന പേരിൽ ഒരു ഏകീകൃത യുവജന സംഘടന സഭയിലെ യുവജനങ്ങൾക്കായി അദ്ദേഹം തുടങ്ങി. ഇതോടൊപ്പം സ്ത്രീകൾക്കായി മഹിളാ സമാജം എന്ന സംഘടനയ്ക്കും അദ്ദേഹം രൂപംകൊടുത്തു. 1954മുതൽ യുവജന സംഘടനയുടെ നേതൃത്വത്തിൽ 'വോയ്സ് ഓഫ് ദി ഈസ്റ്റ്' എന്ന പേരിൽ ഒരു മാസികയുടെ പ്രസിദ്ധീകരണവും ആരംഭിച്ചു. ചുരുങ്ങിയ കാലം കൊണ്ട് ഇന്ത്യയിലും ഇന്ത്യയ്ക്ക് പുറത്തുള്ള സഭാ വിശ്വാസികളുടെ ഇടയിൽ വലിയ പ്രചാരം നേടാൻ അതിന് സാധിച്ചു. തോമാ ധർമ്മോ ഇതിനെ വലിയ തോതിൽ പ്രോത്സാഹിപ്പിക്കുകയും അതിന്റെ സുറിയാനി പതിപ്പിൽ ലേഖനങ്ങൾ എഴുതുകയും ചെയ്തുവന്നു. എന്നാൽ സുറിയാനി പതിപ്പിലെ ചില ലേഖനങ്ങൾ സഭയുടെ പാത്രിയർക്കൽ പദവിയിലുള്ള കുടുംബാധിപത്യത്തെ വിമർശിക്കുന്നതായതോടെ മാസികയുടെ ഇന്ത്യയ്ക്ക് പുറത്തുള്ള പ്രചാരത്തിന് വലിയ കോട്ടം സംഭവിച്ചു. സെമിനാരി വിദ്യാഭ്യാസം പൂർത്തിയാക്കിയ യുവ ശെമ്മാശന്മാരെ ഉന്നതവിദ്യാഭ്യാസത്തിന് അയയ്ക്കുന്നതിൽ അദ്ദേഹം പ്രത്യേക താൽപര്യം പ്രകടിപ്പിച്ചു. ഇന്ത്യയിലും ഇന്ത്യയ്ക്ക് പുറത്ത് ചൈനയിലും ജപ്പാനിലും മറ്റുമായി മിഷനറി പ്രവർത്തനങ്ങൾക്കും തോമാ ധർമ്മോ പരിശ്രമങ്ങൾ നടത്തി. പള്ളിപ്പെരുന്നാളുകളിലും ആഘോഷങ്ങൾക്കും നടത്തിയിരുന്ന വലിയ ബഹളമയമായ ജാഥകളും വെടിക്കെട്ടുകളും അദ്ദേഹം നിരുത്സാഹപ്പെടുത്തി പകരം സുവിശേഷയോഗങ്ങൾക്കും ആത്മീയ അനുഷ്ഠാനത്തിനും പ്രാധാന്യം നൽകി. ആരാധനാ സമയത്തെ സംഗീതോപകരണങ്ങളുടെ അമിത ഉപയോഗവും അദ്ദേഹം വിലക്കി. എന്നാൽ ഇത് സഭയിലെ എല്ലാവർക്കും ഒരുപോലെ ഇഷ്ടപ്പെട്ടില്ല. പ്രത്യേകിച്ച് പി. റ്റി. ജോൺ എന്ന വൈദികൻ അദ്ദേഹത്തെ പലപ്പോഴും എതിർത്തിരുന്നു. തോമാ ധർമ്മോയുടെ ഇന്ത്യാ ആഗമനം സമയത്ത് സഭയുടെ ഏക ട്രസ്റ്റി ആയിരുന്ന എം. ഒ. തോമാക്കുട്ടി ക്രമേണ അദ്ദേഹത്തെ എതിർക്കാൻ ആരംഭിച്ചു. മറ്റൊരു അത്മായ പ്രമുഖനായ ഒ. റ്റി. ഈനാശുവുമായുള്ള മത്സരമായിരുന്നു ഇതിന് കാരണം. എന്നാൽ 1961ഓടെ ഈനാശുവും മെത്രാപ്പോലീത്തയോട് വിരോധത്തിലായി.
ആരോഗ്യപ്രശ്നങ്ങൾ
നിരവധി ആരോഗ്യപ്രശ്നങ്ങളും തോമാ ധർമ്മോ നേരിട്ടിരിന്നു. അദ്ദേഹത്തിന്റെ ചെവിക്ക് തുടർച്ചയായ അസ്വസ്ഥതയും കണ്ണിന് കാഴ്ച്ചകുറവും ഉണ്ടായിരുന്നു. ഇതിനുപുറമെ വാതവും പ്രമേഹവും അദ്ദേഹത്തെ ബാധിച്ചു. ആശുപത്രികളിൽ അദ്ദേഹം ഒരു സ്ഥിര സന്ദർശകനായി. 1954 മുതൽക്കേതന്നെ ഇന്ത്യയിലെ സഭയുടെ ചുമതലകൾ ഒഴിഞ്ഞ് തിരിച്ച് സ്വന്തം നാട്ടിലേക്ക് മടങ്ങാൻ അദ്ദേഹം ആഗ്രഹം പ്രകടിപ്പിച്ചിരുന്നു. എന്നാൽ സഭാംഗങ്ങൾ ഇത് എതിർത്തു. ഇന്ത്യയിലെ സഭയിലെ പ്രശ്നങ്ങൾ പരിഹരിക്കാൻ മികച്ച മറ്റൊരാളെ കണ്ടെത്താൻ കഴിയില്ല ഏന്നറിയമായിരുന്ന പാത്രിയർക്കീസും ഇതിന് അദ്ദേഹത്തെ അനുവദിച്ചില്ല.
സഭാനേതൃത്വവുമായി അകലുന്നു
എന്നാൽ 1961ഓടെ തന്റെ മുൻഗാമിയായ മാർ തിമോത്തിയോസ് നേരിട്ട അതേ പ്രതിസന്ധി മാർ തോമാ ധർമ്മോയ്ക്കും നേരിടേണ്ടതായി വന്നു. പാത്രിയർക്കീസ് പദവിയിലേക്കുള്ള ബേഥ് ശിമെയോൻ കുടുംബത്തിന്റെ ആധിപത്യം തോമാ ധർമ്മോ ചോദ്യം ചെയ്തത് പാത്രിയർക്കീസ് ഏശായി ശിമെയോനെ ചൊടിപ്പിച്ചു. 1955ൽ പാത്രിയർക്കീസ് തന്റെ സഹോദരനായ സെർജൊൻ പാഷയുടെ കുട്ടിയെ തന്റെ പിൻഗാമിയായി പ്രഖ്യാപിക്കാൻ ശ്രമിച്ചെന്നും കുട്ടി പെൺകുട്ടിയായി പോയതിനാൽ മാമ്മോദീസ നൽകിയ ശേഷം പാത്രിയർക്കീസ് മടങ്ങിപ്പോയി എന്നുമുള്ള ഒരു വാർത്ത തോമാ ധർമ്മോയ്ക്ക് കിട്ടി. ഇതിൽ ധർമ്മോ ശക്തമായി പ്രതിഷേധിച്ച് ഒരു മറുപടിക്കത്ത് എഴുതി. ഇത് പാത്രിയർക്കീസ് വായിക്കാൻ ഇടയായതോടെയാണ് അവർ തമ്മിൽ പ്രശ്നങ്ങൾ ആരംഭിച്ചത്. 1961ൽ മാർ ധർമ്മോയിലുള്ള അപ്രീതി പ്രകടമാക്കി ക്കൊണ്ട് പാത്രിയർക്കീസിന്റെ സഹായിയായ മാന്നു ഓശാനാ എന്ന വൈദികൻ തൃശ്ശൂരിലേക്ക് ഒരു കത്തെഴുതി.
ശിമെയോൻ പാത്രിയർക്കീസിന്റെ ഇടപെടലുകൾ
പാത്രിയർക്കീസിന്റെ കത്ത് ലഭിച്ചശേഷവും ധർമ്മോ സഭാഭരണം തുടർന്നു. 1963 ഒക്ടോബറിൽ ഒരു ശെമ്മാശാനെയും രണ്ട് യൗപ്ദിയാകോനാമാരെയും അദ്ദേഹം വാഴിച്ചു. ട്രസ്റ്റി സ്ഥാനം ഒഴിഞ്ഞിട്ടും സഭയുടെ സ്കൂളുകളുടെ മാനേജർ പദവിയിൽ തുടർന്ന എം. ഒ. തോമാകുട്ടിയെ ആ സ്ഥാനത്ത് നിന്ന് മാറ്റി പകരം മറ്റൊരു ട്രസ്റ്റിയായ വി. വി. ചാക്കപ്പനെ തത്സ്ഥാനത്ത് അദ്ദേഹം നിയമിച്ചു. എന്നാൽ ഇതിനോട് വഴങ്ങാൻ തോമാകുട്ടി തയ്യാറായില്ല. പാത്രിയർക്കീസിന്റെ നടപടികൾക്ക് പിന്നിൽ ഇദ്ദേഹമാണെന്ന് ധാർമ്മോ വിശ്വസിച്ചു.
പുറത്താക്കൽ നടപടിയും തുടർന്നുള്ള ഭിന്നിപ്പും
1964 ജനുവരി 10ന് ഒരു കത്തിലൂടെ പാത്രിയർക്കീസ് ശിമെയോൻ ഏശായി തോമാ ധർമ്മോയെ സ്ഥാനത്ത് നിന്നും ചുമതലകളിൽ നിന്നും നീക്കി. 17ാം തീയ്യതി ഈ കത്ത് ധർമ്മോയുടെ പക്കലെത്തിച്ചേർന്നു. ഇതിന്റെ ഒരു പകർപ്പ് സി. ഐ. അന്തോണിക്കും ലഭിച്ചു. അടുത്ത ദിവസം അദ്ദേഹം മെത്രാപ്പോലീത്തയെ കാണാൻ അംഗരക്ഷകരോടൊപ്പം എത്തിച്ചേർന്നു. രണ്ട് വിഭാഗങ്ങളായി വിശ്വാസികളും മെത്രാപ്പോലീത്തൻ കൊട്ടാരത്തിൽ തടിച്ചുകൂടി. പള്ളികളിൽ ഉൾപ്പെടെ പല ഇടങ്ങളിലും മെത്രാപ്പോലീത്തയ്ക്കെതിരെ പാത്രിയർക്കീസ് അനുകൂലികളുടെ മുദ്രാവാക്യം വിളികളും പ്രതിഷേധങ്ങളും ഉണ്ടായി. ക്രമസമാധാനപാലനത്തിന് ഇവിടങ്ങളിലെല്ലാം പൊലീസിന്റെ സാന്നിധ്യം ആവശ്യമായി. 26ാം തീയ്യതി ചേർന്ന സഭയുടെ പ്രതിനിധി യോഗം മെത്രാപ്പോലീത്തയ്ക്കെതിരെയുള്ള പാത്രിയർക്കീസിന്റെ പുറത്താക്കൽ ഉത്തരവിനെ അവഗണിക്കാൻ തീരുമാനിച്ചു. വിഷയത്തിൽ രണ്ട് പ്രമേയങ്ങൾ പ്രതിനിധി യോഗം പാസാക്കി. അതിൽ ഒന്നിൽ പാത്രിയർക്കീസിന്റെ പല ആരോപണങ്ങളും തള്ളുകയും അവശേഷിച്ചവയിൽ കൂടുതൽ വിശദീകരണം ആവശ്യപ്പെടുകയും ചെയ്തു. തോമാ ധർമ്മോയുടെ പ്രവർത്തനങ്ങളെ യോഗം ശ്ലാഘിച്ചു. അടുത്ത പ്രമേയത്തിൽ സഭാംഗങ്ങൾ തിരഞ്ഞെടുത്തിട്ടുള്ള പ്രതിനിധി സമിതിയുടെയും സഭാ ഭരണഘടനയുടെയും ആധികാരികത ഉറപ്പിച്ചു പറഞ്ഞു. ഈ രണ്ട് പ്രമേയങ്ങളും സഭയുടെ കേന്ദ്ര ട്രസ്റ്റിമാർ പാത്രിയർക്കീസിന് അയച്ചുകൊടുത്തു. തോമാ ധർമ്മോയും സ്വന്തം നിലയ്ക്കുകൂടി പാത്രിയർക്കീസിന്റെ ഉത്തരവിന് മറുപടി എഴുതി. പുറത്താക്കൽ നടപടി ചോദ്യം ചെയ്ത അദ്ദേഹം വിഷയത്തിൽ സൂനഹദോസ് തീരുമാനെടുക്കണമെന്ന് ആവശ്യപ്പെട്ടു.
എന്നാൽ സി. ഐ. അന്തോണിയുടെ നേതൃത്വത്തിൽ ധാർമ്മോയ്ക്കെതിരെ പാത്രിയർക്കീസ് അനുകൂല വിഭാഗവും സംഘടിച്ചു. നാല് വൈദികരും രണ്ട് ശെമ്മാശന്മാരും ഇതിൽ ഉൾപ്പെട്ടു. സമാധാന അന്തരീക്ഷം നിലനിർത്താൻ സർക്കാർ അധികൃതരുടെ ഇടപെടലിലൂടെ മൂന്ന് പള്ളികൾ അവരുടെ നിയന്ത്രണത്തിലായി. എന്നാൽ സംഘർഷാവസ്ഥ ഇവിടങ്ങളിൽ തുടർന്നു. പാത്രിയർക്കീസ് പക്ഷക്കാർ മെത്രാപ്പോലീത്ത പക്ഷത്തിനെതിരെ കോടതിയെ സമീപിച്ചു.
തുടർസംഭവങ്ങൾ
ഈ സാഹചര്യത്തിൽ റോമൻ കത്തോലിക്കാ സഭയിൽപ്പെട്ട ചിലയാളുകൾ തോമാ ധർമ്മോയെ തങ്ങളുടെ സഭയിലേക്ക് ക്ഷണിച്ചു. ഈ ക്ഷണം അദ്ദേഹം നിരസിച്ചു. ഇതിനിടെ മലങ്കര യാക്കോബായ സുറിയാനി ഓർത്തഡോക്സ് സഭയുടെ പ്രാദേശിക തലവനായി ബസേലിയോസ് ഔഗേൻ പ്രഥമനെ വാഴിക്കാൻ എത്തിച്ചേർന്ന സുറിയാനി ഓർത്തഡോക്സ് സഭാ പരാമാദ്ധ്യക്ഷൻ ഇഗ്നാത്തിയോസ് യാക്കൂബ് തൃതീയൻ 1964 ജൂൺ 14ന് ധർമ്മോയെ വസതിയിൽ എത്തി സന്ദർശിച്ചു. ഇതിനോടനുബന്ധിച്ച് നടന്ന അത്താഴവിരുന്നിൽ നിരവധി പ്രമുഖർ പങ്കുചേർന്നു. ഇതെല്ലാം തോമാ ധർമ്മോയുടെ പൊതുസമ്മതിയുടെ തെളിവായി. അദ്ദേഹത്തിന്റെ അറുപതാം പിറന്നാളും തൃശ്ശൂർ മർഥ് മറിയം വലിയപള്ളിയുടെ 150ാം സ്ഥാപനവാർഷികവും അതേ വർഷം അത്യന്തം ആഘോഷപൂർവ്വം കൊണ്ടാടപ്പെട്ടു. ഇത് സഭാംഗങ്ങളുടെ ഇടയിലുള്ള അദ്ദേഹത്തിന്റെ സ്വാധീനത്തിന്റെ തെളിവുമായി. 1965 ജൂൺ 13ന് നാല് വൈദികരെയും ഒരു ശെമ്മാശനെയും കൂടി അദ്ദേഹം വാഴിക്കാൻ തീരുമാനിച്ചു. ഇതിനെതിരെയും പാത്രിയർക്കീസ് പക്ഷം കോടതിയിൽ പോയി. മെത്രാപ്പോലീത്തയ്ക്കെതിരായ സസ്പെൻഷൻ ഉത്തരവ് സാധുവായി പ്രഖ്യാപിക്കണമെന്ന ആവശ്യവും അവർ ഉന്നയിച്ചു. എന്നാൽ പാത്രിയർക്കീസിന്റെ പുറത്താക്കൽ നടപടി സാമാന്യ നീതിയ്ക്ക് നിരക്കുന്നതല്ലെന്നും ചടങ്ങ് നടക്കുന്നത് തടയുക എന്ന ലക്ഷ്യത്തോടെ കേസ് വാദിഭാഗം വൈകിപ്പിച്ചെന്നും വിലയിരുത്തിയ കോടതി അവരുടെ ആവശ്യം തള്ളി. ഒരു ബിഷപ് ഇല്ലാതെ ഇന്ത്യയിൽ തങ്ങൾക്ക് നിലനിൽപ്പില്ല എന്ന് മനസ്സിലാക്കിയ അവർ 1967 ജനുവരിയിൽ ഇറാനിൽ നിന്ന് ടെഹ്റാൻ ബിഷപ്പ് മാർ ഖാന്നാന്യ ദിൻഖയെ കേരളത്തിൽ എത്തിച്ചു. എന്നാൽ മെത്രാപ്പോലീത്ത പക്ഷം കോടതിയെ സമീപിച്ച് അനുകൂല ഉത്തരവു നേടിയതിനാൽ ഔദ്യോഗിക ചുമതലകൾ ഒന്നും ഏറ്റെടുക്കാൻ കഴിയാതെ അദ്ദേഹത്തിന് മടങ്ങേണ്ടി വന്നു.
ബാഗ്ദാദിലേക്ക്
1968 സെപ്റ്റംബർ 5ന് ധാർമ്മോ ബാഗ്ദാദിലേക്ക് പുറപ്പെട്ടു. 1968 ജൂൺ 28 ന് മദ്രാസ് അസിസ്റ്റന്റ് പാസ്പോർട്ട് ഓഫീസർ അനുവദിച്ചു കൊടുത്ത പ്രത്യേക തിരിച്ചറിയൽ രേഖ ഇതിന് സഹായമായി. ബാഗ്ദാദിലേക്കുള്ള വരവ് ഒഴിവാക്കണമെന്ന് ആവശ്യപ്പെട്ട് അവിടത്തെ പാത്രിയർക്കീസ് അനുകൂലികൾ അദ്ദേഹത്തിന് ഒരു ടെലിഗ്രാഫ് സന്ദേശം അയച്ചു. എന്നാൽ ധാർമ്മോ അത് അവഗണിച്ചു. ബാഗ്ദാദിൽ അദ്ദേഹത്തിന് അപ്രതീക്ഷിതമായ വലിയ സ്വീകരണമാണ് ലഭിച്ചത്. മാലിക് യൗസേപ്പ് ഖൊശാബ, വൈദികനായ ഇസഹാഖ് ന്‌വീയ തുടങ്ങിയ പാത്രിയർക്കീസ് വിരുദ്ധ ചേരിയിലെ നേതാക്കളും വലിയ ഒരു കൂട്ടം ആളുകളും അദ്ദേഹത്തെ സ്വീകരിക്കാൻ അവിടെ ഉണ്ടായിരുന്നു. പാത്രിയർക്കീസിന്റെ കുടുംബാധിപത്യത്തിനെതിരെ പോരടിക്കുന്ന സഭാ രക്ഷകനായി അദ്ദേഹത്തെ അവർ വാഴ്ത്തി. ഇതേത്തുടർന്ന് ഇറാഖി സർക്കാർ ശിമെയോൻ ഏശായിയെ കിഴക്കിന്റെ സഭയുടെ സഭാദ്ധ്യക്ഷൻ എന്ന പദവിയിൽ നിന്ന് നീക്കിയതായി പ്രഖ്യാപിച്ചു. ഈ വിളംബരം എല്ലായിടത്തും പ്രചരിപ്പിച്ചതോടെ പാത്രിയർക്കീസ് ശിമെയോന്റെ നിയന്ത്രണത്തിൽ ഉണ്ടായിരുന്ന പല പള്ളികളും തോമാ ധർമ്മോയുടെ കീഴിലായി. സഭയുടെ ഭരണാധികാരിയായി തോമാ ധർമ്മോയെ നിയമിക്കുകയും ചെയ്തു. ധാർമ്മോയ്ക്കും കൂടെയുള്ളവർക്കും പ്രത്യേക വസതി ഒരുക്കപ്പെട്ടു. സെപ്റ്റംബർ 13ന് ഇസ്ഹാഖ് ന്‌വീയ അടക്കമുള്ള മൂന്ന് പുരോഹിതരെ അദ്ദേഹം അർക്കദിയാക്കോന്മാരായി ഉയർത്തി. അവരിൽ ഇന്ത്യാക്കാരനായ കെ. എ. പോളും ഉൾപ്പെട്ടിരുന്നു. അതേ ചടങ്ങിൽ വെച്ച് അദ്ദേഹം മാർ പൗലോസ് എന്ന പേരിൽ അപ്പിസ്കോപ്പയായും വാഴിക്കപ്പെട്ടു. മാർ പൗലോസും പുതിയ വൈദികരെ വാഴിക്കാൻ തുടങ്ങി. സെപ്റ്റംബർ 21ന് ഇന്ത്യാക്കാരനായ ജോർജ് മൂക്കൻ, ശ്ലേമോൻ ഗീവർഗീസ് എന്നിവരെയും ധാർമ്മോ അർക്കദിയാക്കോന്മാരായി വാഴിച്ചു. അന്നുതന്നെ ജോർജ് മൂക്കനെ മാർ അപ്രേം എന്ന പേരിലും പിറ്റേദിവസം ശ്ലേമോൻ ഗീവർഗീസിനെ അദ്ദായി ഗീവർഗീസ് എന്നപേരിൽ അപ്പിസ്കോപ്പയായും ഇറാഖിന്റെ മെത്രാപ്പോലീത്തയായും അദ്ദേഹം അഭിഷേകം ചെയ്തു. 29ന് മാർ അപ്രേം ഇന്ത്യയുടെ പുതിയ മെത്രാപ്പോലീത്തയായും നിയമിക്കപ്പെട്ടു.
പാത്രിയർക്കീസായി സ്ഥാനമേൽക്കുന്നു
സർക്കാർ നിർദേശപ്രകാരം ബാഗ്ദാദിലെ ആസ്ഥാന കത്തീഡ്രൽ പള്ളിയായ മാർ സൈയാ കത്തീഡ്രൽ തോമാ ധർമ്മോയ്ക്ക് കൈമാറി. മാലിക് യൗസേപ്പ് ഖൊശാബയുടെയും മറ്റ് അസ്സീറിയൻ നേതാക്കളുടെയും പ്രതിനിധികളുടേയും യോഗത്തിൽ മാർ അദ്ദായി ഗീവർഗീസ് മാർ തോമാ ധർമ്മോയെ അടുത്ത പാത്രിയർക്കീസായി ശുപാർശ ചെയ്തു. 1968 ഒക്ടോബർ 11ന് ഉന്നത സർക്കാർ അധികൃതരുടെയും സാന്നിധ്യത്തിൽ മാർ തോമാ ധർമ്മോ കിഴക്കിന്റെ സഭയുടെ കാതോലിക്കോസ് പാത്രിയർക്കീസായി വാഴിക്കപ്പെട്ടു. മാർ അപ്രേം, മാർ അദ്ദായി എന്നീ മെത്രാപ്പോലീത്തമാരാണ് പാത്രിയർക്കീസ് അഭിഷേകത്തിന് നേതൃത്വം കൊടുത്തത്.
പഴവീട് ശ്രീ ദുർഗ്ഗാ ഭഗവതി ക്ഷേത്രം
￼ പഴവീട് ശ്രീ ദുർഗ്ഗാ ഭഗവതി ക്ഷേത്രം തിരുവനന്തപുരം ജില്ലയിലെ കാട്ടാക്കട താലൂക്കിൽ നേമം ബ്ലോക്ക് പഞ്ചായത്തിൽ വിളവൂർക്കൽ ഗ്രാമ പഞ്ചായത്തിൽ സ്ഥിതി ചെയ്യുന്നു ശ്രീദുർഗ്ഗാ ദേവിയാണ് പ്രധാന പ്രതിഷ്ഠ                                                                       ഉപദേവതകൾ                                                                   ശ്രീ ഗണപതി ഭഗവാൻ. ശ്രീ നാഗകുടു൦ബ൦ ( ശ്രീ നാഗരാജാവ്. ശ്രീ നാഗകന്യക. ശ്രീ നാഗമാതാ)  തെക്കതിൽ(ശ്രീ മാടൻ തമ്പുരാൻ. യക്ഷിയമ്മ. കന്യാവ്. ശ്രീയോഗീശ്വരൻ.ശ്രീ മന്തമൂർത്തി. ശ്രീ കൃഷ്ണ സ്വാമി. ശ്രീ ദദ്രകാളി ദേവി. മറുത.ശ്രീ പഞ്ചമി ദേവി.
തോമാ ധർമ്മോ
പ്രവർത്തനങ്ങൾ
പാത്രിയർക്കീസ് പദവിയിലേക്ക് ഉയർത്തപ്പെട്ട തോമാ ധർമ്മോ സഭയുടെ ഉന്നമനത്തിനായി വിവിധ പദ്ധതികൾ ആസൂത്രണം ചെയ്തു. സഭയ്ക്ക് പൊതുവായ ഒരു ഭരണഘടനയും വൈദികരുടെ പരിശീലനത്തിന് ഒരു സെമിനാരിയും സ്ഥാപിക്കാൻ അദ്ദേഹം ശ്രമിച്ചു. സിറിയ സന്ദർശിക്കാൻ അദ്ദേഹം ആഗ്രഹിച്ചിരുന്നെങ്കിലും അത് നടന്നില്ല. ഇക്കാലമത്രയും അദ്ദേഹത്തിന് ഒരു രാജ്യത്തെയും പൗരത്വം ഉണ്ടായിരുന്നില്ല. അറബി ഭാഷ ഇതിനോടകം അദ്ദേഹത്തിന് ദുഷ്കരമായി തീർന്നിരുന്നു. അതുകൊണ്ട് സഭാംഗങ്ങളുമായി സുറിയാനിയിൽ മാത്രം ഇടപെടാൻ തുടങ്ങി.
പഴവീട് ശ്രീ ദുർഗ്ഗാ ഭഗവതി ക്ഷേത്രം
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
തോമാ ധർമ്മോ
അന്ത്യം
നിരവധി ആരോഗ്യപ്രശ്നങ്ങൾ അദ്ദേഹത്തെ അലോസരപ്പെടുത്തിക്കൊണ്ടിരുന്നു. ഇതോടൊപ്പം ബാഗ്ദാദിലെ ചൂടേറിയ കാലാവസ്ഥയും അദ്ദേഹത്തിന്റെ ആരോഗ്യനിലയെ ദോഷകരമായി ബാധിച്ചു. കഠിനമായ തൊണ്ടവേദനയും അദ്ദേഹത്തെ കഷ്ടപ്പെടുത്തി. അമേരിക്കയിലേക്ക് പോയി ചികിത്സ തേടാൻ അദ്ദേഹം തീരുമാനിച്ചെങ്കിലും ബാഗ്ദാദിലെ ഡോക്ടർ ജാബിർ മുഹ്സിന്റെ അഭ്യർത്ഥന പ്രകാരം 1969 ആഗസ്റ്റ് 20ന് അദ്ദേഹം അവിടെവെച്ച് തന്നെ ശസ്ത്രക്രിയക്ക് വിധേയനായി. ആ മാസം പ്രസിദ്ധീകരിച്ച വോയ്സ് ഓഫ് ദി ഈസ്റ്റിന്റെ പതിപ്പിന്റെ മുൻതാളിൽ മാർ അപ്രേം മെത്രാപ്പോലീത്ത ഇന്ത്യൻ പ്രധാനമന്ത്രി ഇന്ദിരാ ഗാന്ധിയോടൊപ്പം നിൽക്കുന്ന ഒരു ഫോട്ടോ അച്ചടിച്ചത് ധർമ്മോ കാണാനിടയായി. ഇതിൽ അദ്ദേഹം അതീവ സന്തുഷ്ടനായി കാണപ്പെട്ടു. ആഗസ്റ്റ് 25ാം തീയ്യതി കടുത്ത പനി ബാധിച്ച് അദ്ദേഹത്തിന്റെ നില കൂടുതൽ വഷളായി. മുമ്പേ പ്രമേഹ രോഗിയായിരുന്ന അദ്ദേഹത്തിന് ടൈഫോയ്ഡ് രോഗവും സ്ഥിരീകരിച്ചു. ഇതേത്തുടർന്ന് ബാഗ്ദാദിലെ സെന്റ് റപ്പായേൽ ആശുപത്രിയിൽ അദ്ദേഹം പ്രവേശിപ്പിക്കപ്പെട്ടു. അവിടെവെച്ച് വെച്ച് 1969 സെപ്റ്റംബർ 7ന് രാവിലെ 9.45ന് മാർത്തോമാ ധർമ്മോ കാലംചെയ്തു. അധികം വൈകാതെതന്നെ അദ്ദേഹത്തിന്റെ ഭൗതികശരീരം ജനങ്ങളുടെ വലിയ അകമ്പടിയോടെ ബാഗ്ദാദിലെ മാർ സൈയ്യാ പാത്രിയർക്കൽ കത്തീഡ്രൽ പള്ളിയിലേക്ക് വഹിക്കപ്പെട്ടു. ഒരു മണിക്കൂറോളം നീണ്ട കാൽനട യാത്രയിൽ പൂശ് ബശ്ലാമാ ഗീതികൾ പാടിക്കൊണ്ട് വൈദികരും ശെമ്മാശന്മാരും ഉൾപ്പെടെ ആബാലവൃദ്ധം ജനങ്ങളും പങ്കെടുത്തു. 9ാം തീയ്യതി മാർ അദ്ദായി ഗീവർഗീസ് മെത്രാപ്പോലീത്തയുടെ നേതൃത്വത്തിൽ വിശുദ്ധ കുർബാന അർപ്പിക്കപ്പെട്ടു. ഇതിനുശേഷം അവിടെ വെച്ച് മാർത്തോമാ ധർമ്മോയുടെ കബറടക്കം നടന്നു.
ലിപിൻ രാജ് എം.പി.
2012 ൽ സിവിൽ സർവ്വീസ് പരീക്ഷ മൊത്തം വിഷയങ്ങളും മലയാളത്തിൽ എഴുതി പ്രശസ്തമായ നിലയിൽ വിജയം നേടിയ ഐ.ആർ.എസ് ഉദ്യോഗസ്ഥനാണ് ലിപിൻ രാജ് എം.പി. കേരളത്തിലെ പത്തനംതിട്ട ജില്ലയിലെ നാരങ്ങാനത്തു ജനിച്ച അദ്ദേഹം ഒരു കോളമിസ്റ്റും ചെറുകഥാകൃത്തുമാണ്. മാസ് കമ്യൂണിക്കേഷൻ ആന്റ് ജേർണലിസ്റ്റിൽ രണ്ടാം റാങ്ക്, ഐക്യരാഷ്ട്ര സഭയും യൂണിസെഫും ചേർന്ന് നൽകുന്ന 2009 ലെ 'യുവനേതൃത്വ അവാർഡ്' ജേതാവാണ്. സ്കൂൾ വിദ്യാർഥികൾക്കായി തുടങ്ങിയ സൗജന്യ സിവിൽ സർവ്വീസ് പരിശീലന പദ്ധതിയായ വാക്ക് വിത്ത് എ സിവിൽ സർവന്റ് പദ്ധതിക്ക് തുടക്കമിട്ടത് അദ്ദേഹമാണ്. യുവമനസ്സുകളുടെ പങ്കാളിത്തത്തോടെ നടത്തുന്ന 'യങ്ജൻ' എന്ന സന്നദ്ധസംഘടനയും ലിപിൻ രാജ് ആരംഭിച്ചിട്ടുണ്ട്.
അവലംബം
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
ഉദീയന്നൂർ ദേവി ക്ഷേത്രം
തിരുവനന്തപുരം ജില്ലയിൽ, തിരുവനന്തപുരം നഗരഹൃദയത്തിൽ, മരുതംകുഴി എന്ന സ്ഥലത്ത് സ്ഥിതിചെയ്യുന്ന പ്രസിദ്ധമായ ഒരു ദേവീക്ഷേത്രമാണ് ഉദിയന്നൂർ ദേവീക്ഷേത്രം. അത്യുഗ്രദേവതയായ ഭദ്രകാളിയാണ് ക്ഷേത്രത്തിലെ മുഖ്യപ്രതിഷ്ഠ. വടക്കോട്ട് ദർശനം നൽകുന്ന ഭഗവതിയ്ക്ക് ഉപദേവതകളായി ഗണപതി, ശിവൻ, അയ്യപ്പൻ എന്നിവർക്കും പ്രതിഷ്ഠകളുണ്ട്.
റാഡിസൺ ബ്ലു
ഹോട്ടലുകളുടെയും റിസോർട്ടുകളുടെയും അന്താരാഷ്‌ട്ര ശ്രിംഖലയായ റാഡിസൺ ഹോട്ടൽസിൻറെ യൂറോപ്പ്, ആഫ്രിക്ക, ഏഷ്യ എന്നിവടങ്ങളിലും മുഖ്യമായും അമേരിക്കയ്ക്കു പുറത്തുള്ള ബ്രാൻഡ്‌ ആണ് റാഡിസൺ ബ്ലു. കാൾസൺ റെസിഡോർ ഹോട്ടൽ ഗ്രൂപ്പ് ആണ് ഈ ഹോട്ടലുകൾ നടത്തുന്നത്. ഡിസംബർ 2014-ലെ കണക്കനുസരിച്ചു ലോകത്തിലെമ്പാടുമായി 287 ഹോട്ടലുകളിലായി 68,270 മുറികൾ റാഡിസൺ ബ്ലുവിനുണ്ട്. 102 ഹോട്ടലുകളിലായി 23,489 മുറികൾ നിർമ്മാണത്തിലുമാണ്.
ചരിത്രം
1960-ൽ ദി റോയൽ കോപൻഹേഗൻ ഹോട്ടൽ ഡെന്മാർക്കിൽ ആരംഭിച്ചു. സ്കാണ്ടിനെവിയൻ എയർലൈൻ ഗ്രൂപ്പായ എസ്എഎസിൻറെ ഹോട്ടൽ വിഭാഗമായ എസ്എഎസ് ഇന്റർനാഷണൽ ഹോട്ടൽസിനു (എസ്ഐഎച്) വേണ്ടി ആർനെ ജേക്കബ്‌സൺ ആണ് ഈ ഹോട്ടൽ രൂപകൽപന ചെയ്തത്.
1994-ൽ യൂറോപ്പ്, മിഡിൽ ഈസ്റ്റ്, ആഫ്രിക്ക (ഇഎംഇഎ) എന്നിവടങ്ങളിൽ ബ്രാൻഡിംഗിനു വേണ്ടി റാഡിസൺ ബ്രാൻഡും എസ്എഎസ് ഇന്റർനാഷണൽ ഹോട്ടൽസും (എസ്ഐഎച്) യോജിച്ചപ്പോഴാണ് റാഡിസൺ എസ്എഎസ് ഉണ്ടായത്.
2000-ൽ റാഡിസൺ എസ്എഎസ് തങ്ങളുടെ നൂറാമത്തെ ഹോട്ടൽ തുറന്നു.
അവലംബം
വർഗ്ഗം:ഹോട്ടലുകൾ
ശിവ പിഥെക്കസ്സ്
ശിവ പിഥെക്കസ്സ്.(ശിവന്റെ ആൾക്കുരങ്ങ്).വംശ നാശം സംഭവിച്ച ഒരു തരം ആൾക്കുരങ്ങ്.ശിവ പിഥെക്കസ്സ് എന്ന പദം ജീനസ്സിനെയാണ് സൂചിപ്പിക്കുന്നത്. ശിവ പിഥെക്കസ്സ് ജീനസ്സിലെ അംഗങ്ങളുടെ 1.22 കോടി വർഷം(മിയോസീൻ കാലഘട്ടം) പഴക്കമുള്ള ഫോസ്സിൽ അവശിഷ്ടങ്ങൾ പത്തൊമ്പതാം നൂറ്റണ്ടു മുതൽ ഹിമാലയത്തിലെ സിവാലിക് കുന്നുകളിലും കച്ചിലും കണ്ടെത്തിയിട്ടുണ്ട്. ശിവ പിഥെക്കസ്സ് ജീനസ്സിലെ സ്പീഷീസുകളിൽ ഒന്നാകാം ഇന്നത്തെ ഒറാങ് ഊട്ടാന്റെ പൂർവികൻ.
പുറംകണ്ണികൾ
വർഗ്ഗം:ചരിത്രാതീതകാലത്തെ വാലില്ലാകുരങ്ങുകൾ
ദ ചൈൽഡ് ബിറ്റൻ ബൈ എ ലോബ്‌സ്റ്റർ
സോഫോനിസ്ബ ആൻഗ്വിസോള ഇളം നീല കടലാസിൽ ചോക്കിലും പെൻസിലും കൊണ്ട് വരച്ച ഒരു പെയിന്റിംഗാണ് ദ ചൈൽഡ് ബിറ്റൻ ബൈ എ ലോബ്‌സ്റ്റർ. ഇത് ഏകദേശം 1554-ൽ വരച്ചതാണ്. ഈ ചിത്രം നേപ്പിൾസിലെ മ്യൂസിയോ ഡി കപ്പോഡിമോന്റെ ശേഖരത്തിലാണ് സംരക്ഷിച്ചിരിക്കുന്നത്.
ചരിത്രം
ഈ ഡ്രോയിംഗ് യഥാർത്ഥത്തിൽ കർദ്ദിനാൾ ഫുൾവിയോ ഒർസിനിയുടെ ശേഖരത്തിലായിരുന്നു. ഏകദേശം 1600-ൽ ഈ ചിത്രം കർദ്ദിനാൾ ഒഡോർഡോ ഫാർനീസിന് പാരമ്പര്യമായി ലഭിച്ചു. സോഫോനിസ്ബ ആൻഗ്വിസോളയുടെ മറ്റ് ചിത്രങ്ങൾ: ദി ഗെയിം ഓഫ് ചെസ്സ്, ദി സെൽഫ് പോർട്രെയ്റ്റ് അറ്റ് ദി സ്പൈനെറ്റ്, കൂടാതെ ഒരു അജ്ഞാത ഡ്രോയിംഗ് എന്നിവയാണ്. പിന്നീട് അത് ഫാർനീസ് പൈതൃകം വഴി നേപ്പിൾസിലെ ബർബണിലെത്തി. റോമയിലെ പലാസോ ഫാർനീസിന്റെ 1644, 1653 ഇൻവെന്ററികളിൽ ഈ ചിത്രം ഉണ്ട്. 1799-ൽ നേപ്പിൾസിലേക്ക് കൊണ്ടുപോയതോടെ സോഫോനിസ്ബ അംഗുയിസോളയുടെ ആട്രിബ്യൂട്ട് നഷ്ടപ്പെട്ടു.
1562 ജനുവരി 20-ന് ടോമാസോ കവലിയേരി കോസിമോ ഐ ഡി മെഡിസിക്ക് എഴുതിയ ഒരു കത്തിൽ നിന്ന്, രണ്ട് ഡ്രോയിംഗുകൾ സമ്മാനമായി നൽകി (അതിൽ ഒന്ന് സോഫോനിസ്ബ ആൻഗ്വിസോളയുടെ Old Woman Studying the Alphabet and Laughing Girl മറ്റൊന്ന് മൈക്കലാഞ്ചലോ ബ്യൂണോയുടെ ക്ലിയോപാട്ര ഡി യും ആയിരുന്നു. ), മൈക്കലാഞ്ചലോയുടെ നിർദ്ദേശപ്രകാരമാണ് ദ ചൈൽഡ് ബിറ്റൻ ബൈ എ ലോബ്‌സ്റ്റർ നിർമ്മിച്ചതെന്ന് ഞങ്ങൾക്കറിയാം - അത് കാണാൻ അയച്ചതാണ് - കൂടാതെ സോഫോനിസ്ബയുടെ (1551-ൽ ജനിച്ച) ഇളയ സഹോദരനായ അസ്ദ്രുബാലെയെ ചിത്രീകരിച്ചിരിക്കുന്നു:
"ക്രെമോണീസ് കുലീനയായ സ്ത്രീ ഇന്ന് സ്പെയിൻ രാജ്ഞിയാകാൻ കാത്തിരിക്കുന്ന സോഫ്‌ഹോണിസ്ബ അംഗോസിയോസയെ കൈകൊണ്ട് വരച്ചുകൊണ്ട്,, ഞാൻ അയച്ചത് ഇതാണ് [മൈക്കലാഞ്ചലോയുടെ ഒരു ക്ലിയോപാട്ര], അത് തുല്യമായ യോഗ്യതയാണെന്ന് ഞാൻ വിശ്വസിക്കുന്നു മറ്റ് പല ഡ്രോയിംഗുകളും, കാരണം അത് മനോഹരം മാത്രമല്ല, അത് കണ്ടുപിടുത്തവും കൂടിയാണ്, ചിരിക്കുന്ന ഒരു ആൺകുട്ടിയുടെ കൈകൊണ്ട് ഒരു ചിത്രം വരച്ച ദിവ്യ മൈക്കലാഞ്ചലോ, കരയുന്ന ഒരു പുട്ടോ കാണാൻ ആഗ്രഹിക്കുന്നുവെന്ന് പറഞ്ഞു. കൂടുതൽ ബുദ്ധിമുട്ടുള്ളതും, ഇത് എഴുതിയ ശേഷം, അവൾ കരയുന്ന തന്റെ സഹോദരനെ പഠിച്ച ഈ ചിത്രം അയച്ചു."
- Tommaso Cavalieri
റോബർട്ടോ ലോംഗി പറയുന്നതനുസരിച്ച്, ഈ പതിപ്പ് യഥാർത്ഥത്തിൽ ഒരു പകർപ്പാണെന്ന് കരുതി, യഥാർത്ഥ ഡ്രോയിംഗ് ബെർലിനിൽ ഒരു സ്വകാര്യ ശേഖരത്തിൽ ഉണ്ടായിരുന്നു. പിന്നീട് ഇത് ഒരു സാന്റി ഡി ടിറ്റോയെ ആട്രിബ്യൂട്ട് ചെയ്തു. തുടർന്ന് ബെർലിൻ ഡ്രോയിംഗ് ഒരു പകർപ്പായി കണക്കാക്കപ്പെട്ടു. ഈ ഡ്രോയിംഗിൽ നിന്നാണ് അച്ചടിച്ചെടുത്ത ചിത്രം നിർമ്മിച്ചത്.
വിവരണം
കുട്ടി (Asdrubale Anguissola) ഒരു കൊട്ടയിൽ കൈ വെച്ചിരിക്കുന്നു, അവിടെ ഒരു ലോബ്സ്റ്റർ ഒളിച്ചിരിക്കുന്നു. പെട്ടെന്നുള്ള വേദനയിൽ നിന്ന് അവൻ കരയുന്നു, അവന്റെ ചെറിയ സഹോദരി (യൂറോപ്പ ആൻഗ്വിസോള) അരികിൽ ഉണ്ട്. കാരവാജിയോയുടെ ബോയ് ബിറ്റൻ ബൈ എ ലിസാർഡ് പെട്ടെന്നുള്ള ശാരീരിക വേദന സങ്കടത്തിന്റെ ഒഴുക്കിനെ പ്രകോപിപ്പിക്കുന്ന കലാകാരന്റെ ആദ്യ ഭാവങ്ങളിൽ ഒന്ന് ചിത്രീകരിക്കുന്നു. ലിയോനാർഡോ ഡാവിഞ്ചിയുടെ ഫിസിയോഗ്നോമിയുടെ പഠനങ്ങളിൽ നിന്ന് ഉരുത്തിരിഞ്ഞ സ്വാഭാവികത, 1550-കളിൽ ലോംബാർഡിയിൽ വ്യാപിക്കുകയും അംഗുയിസോള ഏറ്റെടുക്കുകയും ചെയ്തു.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ
കോർണിയൽ റിഫ്ലക്സ്
കണ്ണിൽ എന്തെങ്കിലും സ്പർശിക്കുന്നത് അല്ലെങ്കിൽ അന്തരീക്ഷത്തിലെ പൊടിയോ മറ്റെന്തെങ്കിലുമോ കണ്ണിലേക്ക് കടക്കുന്നത് ആദ്യം ബാധിക്കുന്നത് കണ്ണിലെ കോർണിയയെ ആണ്. പുറത്തു നിന്നുള്ള വസ്തുതുക്കൾ കണ്ണിൽ സ്‌പർശിക്കുമ്പോൾ പെട്ടെന്ന് തന്നെ സംഭവിക്കുന്നത് ബ്ലിങ്ക് റിഫ്ലക്സ്, കണ്ണിൽ നിന്ന് അമിതമായി വെള്ളം വരൽ എന്നീ രണ്ട് കാര്യങ്ങളാണ്. മേൽ സൂചിപ്പിച്ച പോലുള്ള ബാഹ്യ ഉത്തേജകങ്ങളോടുള്ള അനൈച്ഛിക പ്രതികരണം എന്ന നിലയിൽ കൺപോളകൾ അനിയന്ത്രിതമായി അടച്ച് തുറക്കുന്നതാണ് കോർണിയൽ റിഫ്ലക്സ് അല്ലെങ്കിൽ ബ്ലിങ്ക് റിഫ്ലക്സ് എന്ന് അറിയപ്പെടുന്നത്. ഈ പ്രതികരണം നേരിട്ട് മാത്രമല്ല കോൺസെൻഷ്വലും (വിപരീത കണ്ണിന്റെ പ്രതികരണം) കൂടിയാണ്. 0.1 സെക്കൻഡ് വേഗതയിൽ ഈ റിഫ്ലക്സ് സംഭവിക്കുന്നു. കണ്ണിന് താങ്ങാനാവുന്നതിലും കൂടിയ അളവിലുള്ള പ്രകാശത്തിൽ നിന്നും കണ്ണുകളെ സംരക്ഷിക്കുന്നതിൻ്റെ ഭാഗമായി ഉണ്ടാകുന്ന റിഫ്ലക്സ് ഒപ്റ്റിക്കൽ റിഫ്ലക്സ് എന്ന് അറിയപ്പെടുന്നു. 40-60 ഡിബിയിൽ കൂടുതലുള്ള ശബ്ദങ്ങൾ ഉണ്ടാകുമ്പോഴും ബ്ലിങ്ക് റിഫ്ലക്സ് സംഭവിക്കുന്നു.
ബ്ലിങ്ക് റിഫ്ലക്സിന് കാരണമാകുന്നത്, ട്രൈജമിനൽ നാഡിയുടെ (CN V) ഒഫ്താൽമിക് ശാഖയുടെ (V1) നാസോസിലിയറി ബ്രാഞ്ച് (അഫറന്റ് ഫൈബർ) കോർണിയയിൽ ഉണ്ടാക്കുന്ന നാഡീ പ്രതികരണം. ഈ നാഡീ പ്രതികരണം കാരണം ഫേഷ്യൽ നാഡിയുടെ (സിഎൻ VII) ടെമ്പറൽ, സൈഗോമാറ്റിക് ശാഖകൾ വഴിയുണ്ടാകുന്ന മോട്ടോർ പ്രതികരണം (എഫറന്റ് ഫൈബർ) എന്നിവയാണ്. ഈ പ്രതികരണത്തിൽ ഭാഗമാകുന്ന തലച്ചോറിൻ്റെ ഭാഗം (ന്യൂക്ലിയസ്) മസ്തിഷ്കവ്യവസ്ഥയുടെ പോണുകളിൽ സ്ഥിതിചെയ്യുന്നു.
കോണ്ടാക്ട് ലെൻസുകളുടെ ഉപയോഗം ഈ റിഫ്ലക്സിനെ കുറയ്ക്കുകയോ ഇല്ലാതാക്കുകയോ ചെയ്യാം.
കൂടിയ പ്രകാശത്തോടുള്ള പ്രതികരണമായ ഒപ്റ്റിക്കൽ റിഫ്ലക്സ് മന്ദഗതിയിലുള്ളതാണ്. ഇതിൽ ഭാഗമാകുന്ന മസ്തിഷ്ക പ്രദേശം, ഓസിപിറ്റൽ ലോബിലുള്ള വിഷ്വൽ കോർട്ടെക്സ് ആണ്. ഒൻപത് മാസത്തിൽ താഴെയുള്ള ശിശുക്കളിൽ ഈ റിഫ്ലക്സ് ഇല്ല.
കോർണിയൽ റിഫ്ലക്‌സിന്റെ പരിശോധന ചില ന്യൂറോളജിക്കൽ പരിശോധനകളുടെ ഭാഗമാണ്, പ്രത്യേകിച്ചും ഫോർ സ്‌കോർ പോലുള്ള കോമ വിലയിരുത്തുമ്പോൾ. ട്രൈജമിനൽ നാഡിയുടെ ഒഫ്താൽമിക് ശാഖയുടെ (V1) കേടുപാടുകൾ ബാധിച്ച കണ്ണ് ഉത്തേജിപ്പിച്ചാലും കോർണിയൽ റിഫ്ലക്സ് ഉണ്ടാവുകയില്ല. ഒരു കോർണിയയുടെ ഉത്തേജനത്തിന് സാധാരണയായി ഒരു കോൺസെൻഷ്യൽ പ്രതികരണമുണ്ട്, അതായത് ഒരു കണ്ണിലെ ഉത്തേജനത്തിലൂടെ രണ്ട് കണ്പോളകളും സാധാരണയായി അടയുന്നു.
അളവുകൾ
ഉണർന്നിരിക്കുമ്പോൾ, 2 മുതൽ 10 സെക്കൻഡ് ഇടവിട്ട് കൺപോളകൾ അടച്ച് തുറന്ന് കണ്ണുനീർ കോർണ്ണിയക്ക് മുകളിൽ പരത്തി കോർണ്ണിയ വരണ്ട് പോകുന്നത് തടയുന്നു. കണ്ണ് അടച്ച് തുറക്കുന്നത് പക്ഷെ കണ്ണുകളുടെ വരൾച്ചയെയും കൂടാതെ / അല്ലെങ്കിൽ പ്രകോപിപ്പിക്കലിനെയും മാത്രം ആശ്രയിച്ചിരിക്കുന്നില്ല. ബാസൽ ഗാംഗ്ലിയയുടെ ഗ്ലോബസ് പല്ലിഡസ് എന്ന മസ്തിഷ്ക പ്രദേശത്ത് കണ്ണുകളുടെ അടച്ച് തുറക്കൽ നിയന്ത്രിക്കുന്ന ഒരു ബ്ലിങ്കിങ്ങ് കേന്ദ്രം ഉൾക്കൊള്ളുന്നു. എന്നിരുന്നാലും, ബാഹ്യ ഉത്തേജനങ്ങളും അതിൽ ഉൾപ്പെടുന്നു. കണ്ണടച്ച് തുറക്കുന്നത് എക്സ്ട്രാഒക്യുലർ പേശികളുമായി ബന്ധപ്പെട്ടിരിക്കുന്നു. കണ്ണുചിമ്മുന്നത് പലപ്പോഴും നോട്ടത്തിന്റെ മാറ്റവുമായി യോജിക്കുന്നു, ഇത് കണ്ണിന്റെ ചലനത്തെ സഹായിക്കുന്നുവെന്ന് വിശ്വസിക്കപ്പെടുന്നു.
പരാമർശങ്ങൾ
വർഗ്ഗം:കണ്ണ് വർഗ്ഗം:നേത്രവിജ്ഞാനം
ഒരു യുഗസന്ധ്യ
ജി. വിവേകാനന്ദന്റെവ്കഥക്ക് പാപ്പനംകോട് ലക്ഷ്മണൻ തിരക്കഥയും സംഭാഷണവുമൊരുക്കി, മധു സംവിധാനം ചെയ്ത് പികെ ആർ പിള്ള നിർമ്മിച്ച ചിത്രമാണ്ഒരു യുഗസന്ധ്യ. മധു,ശങ്കർ,ഇന്നസെന്റ്,ശ്രീവിദ്യ തുടങ്ങിയവർ പ്രധാനവേഷമിട്ടു. പി. ഭാസ്കരൻ എഴുതിയ വരികൾക്ക് എ.ടി. ഉമ്മർ ഈണമിട്ടു.
കഥ
തറവാട്ടുമഹിമയുടെയും ജാതിമഹാത്മ്യത്തിന്റെയും യുഗത്തിൽ നിന്നും പുറത്തുവരാൻ കഷ്ടപ്പെടുന്ന ഒരു കാരണവരുടെ ഹൃദയവിശാലതയുടെ ആർദ്രമായ കഥ. പുറത്തെക്ക് മുരടനെങ്കിലും ഉള്ളിൽ നന്മയും സ്നേഹവുമുള്ളവനാണ് ഇതിൽ നായകനായ കോട്ടപ്പുറത്ത് കേശവക്കുറുപ്പ് (മധു)‌. അദ്ദേഹത്തിന്റെ പത്നി കാർത്യായനിയമ്മ ശ്രീവിദ്യ ഇദ്ദേഹത്തിന്റെ മുൻശുണ്ഠിക്ക് അല്പമെങ്കിലും ശമനമാണ്. മൂന്നു പെണ്മക്കളും മകനും ഉള്ള അദ്ദേഹം പഴയതറവാട്ടിൽ പ്രഭുത്വത്തോടെ വാഴുന്നു. മൂത്ത രണ്ടുപെണ്മക്കളേയും വിവാഹം ചെയ്തുകൊടുത്തു.മൂത്ത മരുമകൻ ശ്രീധരൻ നായർ ഇന്നസെന്റ് കർഷകൻ. രണ്ടാമത്തെ മകളെ വിവാഹം ചെയ്ത ഗോപാലൻ നായർ നെടുമുടിവേണു രാഷ്ട്രീയത്തിന്റെ പേരിൽ ഗുണ്ടായിസം കാട്ടി നടക്കുന്നു. ഇളയമകൾ സുമതി നളിനി ടീച്ചറാണ്. അവൾ കൂടെ ജോലിചെയൂന്ന ബാലചന്ദ്രനെ (ദേവൻ) ഇഷ്ടപ്പെടുന്നു. മകൻ ബാബു (ശങ്കർ) മെക്കാനിക്ക് ആണ്. അയാൾ കോട്ടപ്പുറത്തെ കുടികിടപ്പുകാരനായ കുട്ടായിയുടെ മകൾ അമ്മുവുമായി (സൂര്യ) അടുപ്പത്തിലാണ്. അവളെ വിവാഹം ചെയ്തത് കുറുപ്പ് ദേഷ്യം പിടിക്കുന്നു. അയാൾ വേറേ താമസിക്കുന്നു. ബാലചന്ദ്രൻ പെണ്ണു ചോദിച്ചുവന്നപ്പോൾ ചേച്ചി അന്യമതസ്ഥനെ വിവാഹം ചെയ്തതിന്റെ പേരിൽ അയാളെ ആട്ടിയിറക്കുന്നു. നളിനിയുടെ ദുഃഖം കണ്ട് അയാളോട് വരാൻ പറഞ്ഞപ്പോൾ അയാളൂം അഭിമാനിയാണ്. കുറുപ്പ് അയാളുടെ അടുത്തുപോയി വിവാഹം ഉറപ്പിക്കുന്നു. മകളുടെ വിവാഹത്തിനു മകൻ ദൂരെ നിൽക്കുന്നത് കണ്ട കുറുപ്പ് മകളെ യാത്രയാക്കുന്നതിനു മുമ്പു തന്നെ മകനെയും മരുമകളേയും വീട്ടിലേക്ക് കൂട്ടിക്കൊണ്ടുവന്നു പ്രായശ്ചിത്തം ചെയ്യുന്നു. തറവാടുവിറ്റുതിന്നുന്ന തന്റെ തലമുറയുടെ ശാപത്തിൽ നിന്നും വരും തലമുറയെങ്കിലും രക്ഷപ്പെടണമെന്ന് ആഹ്വാനം ചെയ്യുന്നു.
ഗാനങ്ങൾ
ഗാനങ്ങൾ : പി. ഭാസ്കരൻ ഈണം :എ.റ്റി. ഉമ്മർ
യൂറ്റ്യൂബിൽ ചിത്രം കാണൂക
ഒരു യുഗസന്ധ്യ
ഖിറ്റൻ വംശജർ
ഉത്തര പൂർവ്വേഷ്യയിലെ നാടോടികൾ ആയിരുന്നു ഖിറ്റൻ വംശജർ (Khitan people Khitan small script:,, 𐰶𐰃𐱃𐰪) നാലാം നൂറ്റാണ്ടിൽ ഇന്നത്തെ മംഗോളിയ, വടക്ക് കിഴക്കൻ ചൈന റഷ്യയുടെ കിഴക്കൻ പ്രഗേശം എന്നീ പ്രദേശങ്ങൾ ആയിരുന്നു അവരുടെ വാസസ്ഥാനം.
വർഗ്ഗം:മംഗോളിയൻ ജനത
ക്രിസ് ഹാനി ബരഗ്വനാഥ് ആശുപത്രി
ദക്ഷിണാഫ്രിക്കയിലെ ജോഹന്നാസ്ബർഗിലെ ഒരു ആശുപത്രിയാണ് ക്രിസ് ഹാനി ബരഗ്വനാഥ് ആശുപത്രി. ഇത് ആഫ്രിക്കയിലെ ഏറ്റവും വലിയ ആശുപത്രിയും ലോകത്തിലെ മൂന്നാമത്തെ വലിയ ആശുപത്രിയുമാണ്. 6,760 സ്റ്റാഫ് അംഗങ്ങളും 3,400 കിടക്കകളും ഉള്ള ഈ ആശുപത്രി 70 ഹെക്ടർ (170 ഏക്കർ) സ്ഥലത്ത് ഉൾക്കൊള്ളുന്നു. ജോഹന്നാസ്ബർഗിന് തെക്ക് സോവെറ്റോ പ്രദേശത്താണ് ആശുപത്രി സ്ഥിതി ചെയ്യുന്നത്. ഗൗട്ടെങ് പ്രവിശ്യയിലെ 40 ആശുപത്രികളിലൊന്നാണിത്. ഗൗട്ടെങ് പ്രവിശ്യാ ആരോഗ്യ വകുപ്പാണ് ഇതിന് ധനസഹായം നൽകുന്നത്.
ഷാർലറ്റ് മാക്സെ ജോഹന്നാസ്ബർഗ് അക്കാദമിക് ഹോസ്പിറ്റൽ, ഹെലൻ ജോസഫ് ഹോസ്പിറ്റൽ, റഹിമ മൂസ മദർ ആൻഡ് ചൈൽഡ് ഹോസ്പിറ്റൽ എന്നിവയ്ക്കൊപ്പം വിറ്റ്വാട്ടർറാൻഡ് മെഡിക്കൽ സ്കൂളിലെ ഒരു അദ്ധ്യാപന ആശുപത്രിയാണിത്. ഇത് ഒരു അംഗീകൃത ലെവൽ വൺ ട്രോമ സെന്ററാണ്.
ചരിത്രം
ബ്രിട്ടീഷ്, കോമൺ‌വെൽത്ത് സൈനികരെ സുഖപ്പെടുത്തുന്നതിനായി 1942 ൽ ഡിപ്ക്ലൂഫ് എന്ന സ്ഥലത്താണ് ബരഗ്വനാഥിലെ ഇംപീരിയൽ മിലിട്ടറി ഹോസ്പിറ്റൽ നിർമ്മിച്ചത്. യുദ്ധാനന്തരം പ്രദേശത്തെ കറുത്ത ജനതയ്ക്ക് ഈ സൗകര്യം ഉപയോഗിക്കുമെന്ന് ഉദ്ഘാടന ചടങ്ങുകളിൽ ഫീൽഡ് മാർഷൽ ജാൻ സ്മട്ട്സ് കുറിച്ചു. 1947 ൽ ജോർജ്ജ് ആറാമൻ രാജാവ് സന്ദർശിക്കുകയും അവിടത്തെ സൈനികർക്ക് മെഡലുകൾ സമ്മാനിക്കുകയും ചെയ്തു. തുടക്കം മുതൽ ബരഗ്വനാഥ് ഹോസ്പിറ്റൽ വളർന്നു (1948 ന് ശേഷം ഇത് അറിയപ്പെട്ടു), തെക്കൻ അർദ്ധഗോളത്തിലെ ഏറ്റവും വലിയ ആശുപത്രിയാണിത്. 1997 ൽ ആശുപത്രിയുടെ പേരിന് മാറ്റം വന്നു. 1993 ൽ കൊല ചെയ്യപ്പെട്ട ദക്ഷിണാഫ്രിക്കൻ കമ്മ്യൂണിസ്റ്റ് പാർട്ടി നേതാവിന്റെ സ്മരണയ്ക്കായി ക്രിസ് ഹാനി ബരഗ്വനാഥ് ഹോസ്പിറ്റൽ എന്നറിയപ്പെടുന്നു.
പുംകണ്ണികൾ
വർഗ്ഗം:ദക്ഷിണാഫ്രിക്കയിലെ ആശുപത്രികൾ
കുതിരവട്ടം
കുതിരവട്ടം എന്ന പേരിൽ ആലപ്പുഴ ജില്ലയിലെ ചെങ്ങന്നൂർ താലൂക്കിൽ വെൺമണി പഞ്ചായത്തിലെ ഒരു സ്ഥലവും ഉൾപ്പെടുന്നു.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ദ ലൈറ്റ് ഓഫ് ദ വേൾഡ് (വർണ്ണചിത്രം)
ഇംഗ്ലീഷ് പ്രീ-റാഫേലൈറ്റ് ആർട്ടിസ്റ്റ് വില്യം ഹോൾമാൻ ഹണ്ട് (1827-1910) ചിത്രീകരിച്ച ദൃഷ്‌ടാന്തരൂപമായ ചിത്രമാണ് ദ ലൈറ്റ് ഓഫ് ദ വേൾഡ് (1851–53) യേശുവിന്റെ രൂപം ചിത്രത്തിൽ പ്രതിനിധീകരിച്ചിരിക്കുന്നു. വെളിപ്പാട് 3:20 ഇങ്ങനെ വ്യക്തമാക്കുന്നു: "ഇതാ, ഞാൻ വാതിൽക്കൽ നിന്നു മുട്ടുന്നു; ആരെങ്കിലും എന്റെ ശബ്ദം കേട്ടു വാതിൽ തുറന്നാൽ ഞാൻ അവന്റെ അടുക്കൽ ചെന്നു അവനോടും അവൻ എന്നോടും കൂടെ അത്താഴം കഴിക്കും." ബൈബിളിലെ ഈ വാക്യങ്ങളെ ആസ്പദമാക്കിയാണ് ഈ ചിത്രം ചിത്രീകരിച്ചിരിക്കുന്നത്. ഈ ചിത്രം ചിത്രീകരിച്ച് 50 വർഷങ്ങൾക്കു ശേഷമാണ് ഇതിൻറെ പ്രതീകാത്മകത വിശദീകരിക്കേണ്ടതുണ്ടെന്ന് അദ്ദേഹത്തിനു തോന്നിയത്.
പുറം കണ്ണികൾ
വർഗ്ഗം:യേശുവിനെ ചിത്രീകരിക്കുന്ന ചിത്രങ്ങൾ വർഗ്ഗം:വില്യം ഹോൾമാൻ ഹണ്ട് വരച്ച ചിത്രങ്ങൾ
മേരുസമാന
ത്യാഗരാജസ്വാമികൾ മായാമാളവഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് മേരുസമാന
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മായാമാളവഗൗള രാഗത്തിൽ ചിട്ടപ്പെടുത്തിയ കൃതികൾ
ബുൾബൈൻ
അസ്ഫൊഡെലേസീയേ കുടുംബത്തിലെയും അസ്ഫോയിഡിലോയിഡേ ഉപകുടുംബത്തിലും കാണപ്പെടുന്ന സസ്യങ്ങളുടെ ഒരു ജനുസ്സാണ് ബുൾബൈൻ (Bulbine). പല സ്പീഷീസുകൾക്കും ബൾബ് ആകൃതിയിലുള്ള കിഴങ്ങുകൾ കാണപ്പെടുന്നതുകൊണ്ടാണ് ഈ പേർ ലഭിച്ചത്. ഇത് മുമ്പ് ലിലിയേസീ കുടുംബത്തിലാണ് സ്ഥാപിച്ചിരുന്നത്. ഇത് തെക്കൻ ആഫ്രിക്കയിൽ പ്രധാനമായും കണ്ടുവരുന്നു. ചിലയിനങ്ങൾ ആഫ്രിക്കയിലെ ഉഷ്ണമേഖലാ പ്രദേശങ്ങളിലും കുറച്ച് ഇനങ്ങൾ ആസ്ട്രേലിയയിലും യെമനിലും വ്യാപിച്ചു കാണുന്നു.
സ്പീഷീസ്
Species include:
അവലംബം
വർഗ്ഗം:സസ്യജനുസുകൾ
ആഫ്രിക്കൻ ദിനോസറുകളുടെ പട്ടിക
ഇത് ഇന്ന് നിലവിൽ ഉള്ള ആഫ്രിക്കയിൽ നിന്നും ഫോസ്സിലുകൾ കണ്ടു കിട്ടിയിട്ടുള്ള ദിനോസറുകളുടെ പട്ടിക ആണ്. ദിനോസറുകൾ ജീവിച്ചിരുന്ന കാലയളവിൽ ആഫ്രിക്ക സൗത്ത് അമേരിക്കയുടെ കൂടെ ഭാഗം ആയിരുന്നു.
ആഫ്രിക്കൻ ദിനോസർ പട്ടിക
! ഇംഗ്ലീഷ് പേര് !! മലയാളം പേര് !! ജീവിച്ച കാലം !! ആഹാര രീതി !! കുറിപ്പ്
ജീവിതകാലം
This is a timeline of selected dinosaurs from the list above. Time is measured in mya along the x-axis.
പുറത്തേക്കുള്ള കണ്ണികൾ
വർഗ്ഗം:ദിനോസറുകളുമായി ബന്ധപ്പെട്ട പട്ടികകൾ വർഗ്ഗം:ദിനോസറുകൾ *
സുമയ്യ ബിൻത് ഹസ്സൻ
ജോർദാൻ രാജകുമാരിയും ജോർദാനിലെ ഹസ്സൻ ബിൻ തലാൽ രാജകുമാരന്റെ രണ്ടാമത്തെ മകളുമാണ് സുമയ്യ ബിൻത് ഹസ്സൻ (English:Princess Sumaya bint Hassan)
വിവാഹം, കുടുംബം
മുൻ ജോർദാൻ കാബിനറ്റ് മന്ത്രിയായിരുന്ന സാമി ജുദേഹിന്റെ മകനും ദോർദാൻ വിദേശകാര്യ മന്ത്രിയുമായിരുന്ന നാസ്സർ ജുദേഹിനെയാണ് സുമയ്യ രാജകുമാരി വിവാഹം ചെയ്തത്. ഇവർക്ക നാലു മക്കളുണ്ട്. 2007ൽ ഇവർ വിവാഹ മോചിതരായി..
ഔദ്യോഗിക ജീവിതം
1991ൽ സ്ഥാപിച്ച പ്രിൻസസ് സുമയ്യ യൂനിവേഴ്‌സിറ്റി ഫോർ ടെക്‌നോളജിയുടെ ബോർഡ് ട്രസ്റ്റ് അധ്യക്ഷയാണ് സുമയ്യ. പിതാവ് ഹസ്സൻ ബിൻ തലാൽ സ്ഥാപിച്ച ഗവേഷണ സ്ഥാപനമായ റോയൽ സൈന്റിഫിക് സൊസൈറ്റിയുടെ പ്രസിഡന്റായിരുന്നു (2006). ശാസ്ത്രവും സാങ്കേതികവിദ്യയും സംബന്ധിച്ച പൊതു നയ വിഷയങ്ങളെക്കുറിച്ച് ഭരണകൂടത്തെ ഉപദേശം നൽകുന്ന ഹയർ കൗൺസിൽ ഓഫ് സയൻസ് ആൻഡ് ടെക്‌നോളജിയുടെ ഉപാധ്യക്ഷയായിരുന്നിട്ടുണ്ട്. അൽ ഹസ്സൻ സയൻസ് സിറ്റിയുടെ സ്ഥാപകയാണ് സുമയ്യ. 2007 ഏപ്രിൽ 17നേ കിങ് അബ്ദുള്ള രണ്ടാമനായിരുന്നു ഈ സ്ഥാപനം ഉദ്ഘാടനം ചെയ്തത്.
അവലംബം
വർഗ്ഗം:ജോർദാൻ വർഗ്ഗം:അറബ് ലോകം
ദേവ ദേവ കലയാമിതേ
സ്വാതി തിരുന്നാൾ രൂപകതാളത്തിൽ മായാമാളവഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് ദേവ ദേവ കലയാമിതേ.
പല്ലവി
ദേവ ദേവ കലയാമിതേ ചരണാംബുജ സേവ നം
അനുപല്ലവി
ഭുവനത്രയ നായകാ ഭൂരികരുണയാമമ ഭവതാപമാഖിലം വാരായ രമാകാന്ത
ചരണം 2
വാരണ ദുസ്സഹാരി വാരണ ബഹു നിപുണ പുരുഹു താമര പൂജിത ഭവ്യ ചരണയുഗ- വിരചയ ശുഭമയി വിഷദനാഭിജാത ഭാരതീശകൃതനുതി പരമ തുഷ്ട ഭഗവാൻ
ചരണം 3
ജാതരൂപ നിഭചേല ജന്മാർജ്ജിത മമാഖില പാതകസഞ്ജയാമിഹ വാരായാ കരുണയാ ദിതി ജാളിവിദളനാ ദീനബന്ധോ മാമവ ശ്രിതവിബുധ ജാലശ്രീ പദ്മനാഭ ശൗരേ
പുറത്തേക്കുള്ള കണ്ണികൾ
വർഗ്ഗം:മായാമാളവഗൗള രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ
എറെമുറസ് സ്റ്റെനോഫില്ലസ്
എറെമുറസ് സ്റ്റെനോഫില്ലസ് നാരോ-ലീവ്ഡ് ഫോക്സ്ടെയിൽ ലില്ലി എന്നും അറിയപ്പെടുന്ന ഇവ അസഫോഡിലേസിയേ കുടുംബത്തിലെ മധ്യേഷ്യ സ്വദേശമായ പൂച്ചെടികളുടെ ഒരു ഇനമാണ്. കുറ്റിച്ചെടിവിഭാഗത്തിൽപ്പെട്ട ചിരസ്ഥായിയായ ഇവയ്ക്ക് 1 മീറ്റർ (3.3 അടി) ഉയരവും ഇടുങ്ങിയ സ്ട്രാപ് ആകൃതിയിലുള്ള ഇലകളും കാണപ്പെടുന്നു. വേനൽക്കാലത്ത് ചെറിയ മഞ്ഞ പൂക്കളുള്ള പൂക്കുലകൾ കാണപ്പെടുന്നു. പൂക്കൾ പൂക്കുലയുടെ താഴെ അറ്റത്ത് നിന്ന് മുകളിലേയ്ക്ക് ചെല്ലുന്തോറും കുറച്ചുഭാഗം ഇരുണ്ട ബ്രൗൺ നിറമായി മാറുന്നു. സ്റ്റെനോഫില്ലസിന്റെ ലാറ്റിൻ എപിതെറ്റ് "ഇടുങ്ങിയ ഇലകൾ"എന്നാണ്.
എറെമുറസ് സ്റ്റെനോഫില്ലസിന് റോയൽ ഹോർട്ടിക്കൽ കൾച്ചറൽ സൊസൈറ്റി ഓഫ് ഗാർഡൻ മെറിറ്റ് അവാർഡ് നേടിയിട്ടുണ്ട്. ഉദ്യാനചിരസ്ഥായി സസ്യമായും ഇവയെ വളർത്തുന്നു.
''ഇ. സ്റ്റെനോഫൈലസ്'' ഉപസ്പീഷിസ്. അംബിജെൻസ്, ഇ. സ്റ്റെനോഫൈലസ് ഉപസ്പീഷിസ്. ഔറാൻടിയാകസ് എന്നീ രണ്ട് ഉപജാതികളുടെ ലിസ്റ്റിലും ഇവയെ ഉൾപ്പെടുത്തിയിട്ടുണ്ട്.
നീല വ്യാളി
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള കല്ലൻ തുമ്പികളിൽ ഒരിനമാണ് നീല വ്യാളി . ഇന്ത്യയിലെ വനപ്രദേശങ്ങളിൽ ഇവയെ സാധാരണയായി കാണാം.
വിവരണം
ആൺതുമ്പി: ശിരസ്സിന് തവിട്ടു കലർന്ന കറുപ്പ് നിറമാണ്. കരിംപച്ച നിറത്തിലുള്ള കണ്ണുകളുടെ മുകൾ ഭാഗത്തായി ചുവപ്പ് കലർന്ന തവിട്ട് നിറം കാണാം. ഉരസ്സിന് കറുപ്പ് നിറമാണ്. ഉദരത്തിന് വിളറിയ നീല നിറമാണുള്ളത്. ഉദരത്തിലും ഉരസ്സിലും pruinescence ആവരണം കാണാം. ഉദരത്തിന്റെ അവസാന ഖണ്ഡങ്ങൾക്ക് കറുപ്പ് നിറമാണുള്ളത്. ചിറകുകളുടെ അഗ്രഭാഗത്തുള്ള തവിട്ട് നിറം ഒഴിച്ചാൽ ചിറകുകൾ സുതാര്യമാണ്. കാലുകൾക്ക് കറുപ്പ് നിറമാണ്.
പെൺതുമ്പിയുടെ ശിരസ്സിന് തവിട്ട് നിറമാണ്. തവിട്ട് നിറത്തിലുള്ള ഉരസ്സിലും ഉദരത്തിലും മഞ്ഞയും കടും തവിട്ടും നിറങ്ങളിലുള്ള അടയാളങ്ങൾ കാണാം.
കാട്ടരുവികളോട്  ചേർന്നുള്ള ചതുപ്പ് നിലങ്ങളാണ് ഇവയുടെ പ്രജനനകേന്ദ്രങ്ങൾ. മെയ് തുടങ്ങി ഒക്ടോബർ വരെയുള്ള മാസങ്ങളിലാണ് ഇവ സജീവമാകുന്നത്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎ വർഗ്ഗം:കേരളത്തിലെ തുമ്പികൾ
അറബിമലയാളം ആനുകാലികപ്രസിദ്ധീകരണങ്ങളുടെ പട്ടിക
==1900 മുതൽ 1950 വരെയുള്ള അറബിമലയാളം ആനുകാലികപ്രസിദ്ധീകരണങ്ങളുടെ പട്ടിക ==
അപെന്നൈൻ പർവതനിരകൾ
ഇറ്റാലിയൻ ഉപദ്വീപിൽ സ്ഥിതിചെയ്യുന്ന പർവതനിരകളാണ് അപെന്നൈൻ പർവതനിരകൾ (Apennines Apennine Mountains (ഗ്രീക്ക്: Ἀπέννινον ὄρος; ഇറ്റാലിയൻ: Appennini )
സമാന്തരങ്ങളായ ചെറിയ മലനിരകൾ ഉൾക്കൊള്ളുന്ന അപെന്നൈൻ, ഉപദ്വീപിൽ 1200 km നീളത്തിൽ സ്ഥിതിചെയ്യുന്നു. വടക്ക് പടിഞ്ഞാറ് അപെന്നൈൻ ആൾടയറിൽ ലിഗൂറിയൻ ആൽപ്സുമായി ചേരുന്ന ഈ മലനിരകൾ  തെക്ക് പടിഞ്ഞാറ് ഉപദ്വീപിന്റെ അറ്റത്തായി സ്ഥിതിചെയ്യുന്ന റെജ്ജിയൊ ഡി കലാബ്രിയയിൽ ആണ് അവസാനിക്കുന്നത്.
യഥാർത്ഥ നിയന്ത്രണ രേഖ
ലഘുചിത്രം|330x330ബിന്ദു| കിഴക്കൻ ലഡാക്കിനെയും അക്സായി ചിന്നിനെയും വേർതിരിക്കുന്ന യഥാർത്ഥ നിയന്ത്രണ രേഖയുടെ പടിഞ്ഞാറൻ ഭാഗം (സിഐഎയുടെ ഭൂപടം). ഡെംചോക്ക് മേഖലയിൽ രണ്ട് ക്ലെയിം ലൈനുകൾ മാത്രമാണ് കാണിച്ചിരിക്കുന്നത്. 1962 ലെ ഒരു ഹ്രസ്വ യുദ്ധത്തിന്റെ കേന്ദ്രമായിരുന്നു ഈ വരി. ലഘുചിത്രം|461x461ബിന്ദു| പടിഞ്ഞാറൻ (അക്സായി ചിൻ) മേഖലയിലെ അതിർത്തിയെക്കുറിച്ചുള്ള ഇന്ത്യൻ, ചൈനീസ് അവകാശവാദങ്ങൾ, മക്കാർട്ട്നി-മക്ഡൊണാൾഡ് ലൈൻ, ഫോറിൻ ഓഫീസ് ലൈൻ, ചൈന-ഇന്ത്യൻ യുദ്ധസമയത്ത് ചൈനീസ് സേന പ്രദേശങ്ങൾ കൈയടക്കിയതിന്റെ പുരോഗതി എന്നിവയും മാപ്പ് കാണിക്കുന്നു. ഇന്ത്യൻ യൂണിയൻ പ്രദേശമായ ലഡാക്കി ൽ ഇന്ത്യൻ അധീനതയിലുള്ള പ്രദേശങ്ങളിൽ നിന്ന് ചൈനീസ് നിയന്ത്രണത്തിലുള്ള പ്രദേശങ്ങളെ (ടിബറ്റൻ സ്വയംഭരണമേഖലയടക്കം) വേർതിരിക്കുന്നതും, കൃത്യമായി രേഖപ്പെടുത്തിയിട്ടില്ലാത്തതുമായ സാങ്കല്പിക അതിർത്തി രേഖയാണ് യഥാർത്ഥ നിയന്ത്രണ രേഖ (ലൈൻ ഓഫ് ആക്ച്വൽ കൺട്രോൾ - എൽ.എ.സി ) എന്ന പേരിൽ അറിയപ്പെടുന്നത്. , 1959-ൽ ചൗ എൻലായി ജവഹർലാൽ നെഹ്‌റു വിന് എഴുതിയ കത്തിലാണ് ആദ്യമായി ഈ പദം ഉപയോഗിച്ചത്. ഈ പദം പിന്നീട് 1962 ലെ ചൈന-ഇന്ത്യൻ യുദ്ധത്തിനുശേഷം രൂപംകൊണ്ട അതിർത്തി രേഖയെ പരാമർശിക്കുന്നു, ഇരു രാജ്യങ്ങളും ഇത് ഔദ്യോഗികമായി അംഗീകരിച്ചിട്ടില്ലാത്തതിനാൽ ഇത് ചൈന-ഇന്ത്യൻ അതിർത്തി തർക്കത്തിന്റെ ഭാഗമായി തുടരുന്നു. , ,
"ലൈൻ ഓഫ് ആക്ച്വൽ കൺട്രോൾ" എന്ന പദം പ്രധാനമായും രണ്ട് രീതിയിൽ നിർവചിക്കാം. ഒന്ന്, ചുരുങ്ങിയ അർഥത്തിൽ ഇത്  ലഡാക്കും ചൈനീസ് അധീനതയിലുള്ള  ടിബറ്റൻ സ്വയം ഭരണപ്രവിശ്യയും   തമ്മിലുള്ള അതിർത്തിയെ സൂചിപ്പിക്കുന്നതാവാം. മറ്റൊരർഥത്തിൽ എൽ.ഓ.സിയിൽ നിന്നു തുടങ്ങി വലിയ തർക്കങ്ങളില്ലാത്ത  ഹിമാചൽപ്രദേശ്, ഉത്തരാഖണ്ഡ് സംസ്ഥാനങ്ങളുടെ  അതിർത്തികളിലൂടെ   കിഴക്ക്  മക്മഹോൺ രേഖയിൽ അവസാനിക്കുന്ന അതിർത്തിരേഖ  ഇന്ത്യയും പീപ്പിൾസ് റിപ്പബ്ലിക് ഓഫ് ചൈനയും (പിആർസി) തമ്മിലുള്ള ഫലപ്രദമായ അതിർത്തിയാണ്.